title: Εκτελεστικός κανονισμός (ΕΕ) 2017/648 της Επιτροπής, της 5ης Απριλίου 2017, για την επιβολή οριστικού δασμού αντιντάμπινγκ στις εισαγωγές κόντρα πλακέ οκουμέ καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου

text:
                  6.4.2017

                  EL

                  Επίσημη Εφημερίδα της Ευρωπαϊκής Ένωσης

                  L 92/48

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/648 ΤΗΣ ΕΠΙΤΡΟΠΉΣ
      της 5ης Απριλίου 2017
      για την επιβολή οριστικού δασμού αντιντάμπινγκ στις εισαγωγές κόντρα πλακέ οκουμέ καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»), και ιδίως το άρθρο 11 παράγραφος 2,
      Εκτιμώντας τα ακόλουθα:
      A.   ΔΙΑΔΙΚΑΣΙΑ

      1.   Ισχύοντα μέτρα

                  (1)

                  Έπειτα από τη διεξαγωγή έρευνας αντιντάμπινγκ (η «αρχική έρευνα»), το Συμβούλιο επέβαλε, με τον κανονισμό (ΕΕ) αριθ. 1942/2004 (2), οριστικό δασμό αντιντάμπινγκ στις εισαγωγές κόντρα πλακέ οκουμέ, καταγωγής Λαϊκής Δημοκρατίας της Κίνας («ΛΔΚ» ή «Κίνα» ή «οικεία χώρα»). Τα μέτρα έλαβαν τη μορφή δασμού κατ' αξίαν, ενώ ο συντελεστής του επιβληθέντος δασμού κυμάνθηκε από 6,5 % έως 23,5 % για τέσσερις παραγωγούς και ανερχόταν σε 66,7 % για όλους τους άλλους παραγωγούς. Μετά από επανεξέταση ενόψει της λήξης της ισχύος των μέτρων, τα μέτρα αυτά διατηρήθηκαν δυνάμει του εκτελεστοικού κανονισμού (ΕΕ) αριθ. 82/2011 του Συμβουλίου (3) («η προηγούμενη επανεξέταση»).

            2.   Αίτηση επανεξέτασης ενόψει της λήξης ισχύος των μέτρων

                  (2)

                  Σε συνέχεια της δημοσίευσης ανακοίνωσης για την επικείμενη λήξη (4) των ισχυόντων μέτρων αντιντάμπινγκ, η Επιτροπή έλαβε αίτηση επανεξέτασης ενόψει της λήξης ισχύος των μέτρων κατά της ΛΔΚ σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου (5) («η αίτηση για την επανεξέταση ενόψει της λήξης ισχύος των μέτρων» ή «η αίτηση»).

                  (3)

                  Η αίτηση υποβλήθηκε στις 22 Οκτωβρίου 2015 από την European Panel Federation (EPF) («ο αιτών») για λογαριασμό παραγωγών που αντιπροσωπεύουν πάνω από το 25 % της συνολικής ενωσιακής παραγωγής κόντρα πλακέ οκουμέ. Η αίτηση βασίζεται στον λόγο ότι η λήξη ισχύος των μέτρων θα έχει ως πιθανό αποτέλεσμα να επαναληφθεί το ντάμπινγκ και να επαναληφθεί η ζημία για τον κλάδο παραγωγής της Ένωσης.

            3.   Έναρξη επανεξέτασης ενόψει της λήξης ισχύος των μέτρων

                  (4)

                  Η Επιτροπή, αφού διαπίστωσε —κατόπιν διαβουλεύσεων με την επιτροπή που έχει συσταθεί δυνάμει του άρθρου 15 παράγραφος 1 του βασικού κανονισμού— ότι υφίστανται επαρκή αποδεικτικά στοιχεία για την έναρξη επανεξέτασης ενόψει της λήξης ισχύος των μέτρων, ανήγγειλε, στις 29 Ιανουαρίου 2016, με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης
                      (6) («ανακοίνωση για την έναρξη διαδικασίας»), την έναρξη επανεξέτασης ενόψει της λήξης ισχύος των μέτρων, σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009.

            4.   Έρευνα

      4.1.   Περίοδος της έρευνας επανεξέτασης και εξεταζόμενη περίοδος

                  (5)

                  Η διερεύνηση της πιθανότητας να συνεχιστούν ή να επαναληφθούν η πρακτική ντάμπινγκ και η ζημία κάλυψε την περίοδο από την 1η Ιανουαρίου 2015 έως τις 31 Δεκεμβρίου 2015 («περίοδος της έρευνας επανεξέτασης» ή «ΠΕΕ»). Η εξέταση των τάσεων που είχαν σημασία για την εκτίμηση της πιθανότητας συνέχισης ή επανάληψης της ζημίας κάλυψε την περίοδο από την 1η Ιανουαρίου 2012 έως το τέλος της περιόδου της έρευνας επανεξέτασης («η εξεταζόμενη περίοδος»).

            4.2.   Μέρη τα οποία αφορά η έρευνα

                  (6)

                  Η Επιτροπή ενημέρωσε επίσημα τους αιτούντες, τους άλλους γνωστούς παραγωγούς της Ένωσης, τους παραγωγούς-εξαγωγείς στην ΛΔΚ, εισαγωγείς και χρήστες της Ένωσης που είναι γνωστό ότι ενδιαφέρονται, καθώς και τις αρχές της ΛΔΚ σχετικά με την έναρξη της επανεξέτασης λόγω της λήξης της ισχύος των μέτρων.

                  (7)

                  Στα ενδιαφερόμενα μέρη δόθηκε η δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση για την έναρξη της έρευνας.

            4.3.   Δειγματοληψία

                  (8)

                  Στην ανακοίνωση για την έναρξη διαδικασίας, η Επιτροπή ανέφερε ότι ήταν πιθανό να προβεί σε δειγματοληψία των ενδιαφερόμενων μερών σύμφωνα με το άρθρο 17 του βασικού κανονισμού.

            4.3.1.   Δειγματοληψία παραγωγών-εξαγωγέων στη ΛΔΚ

                  (9)

                  Λόγω του εμφανώς μεγάλου αριθμού παραγωγών-εξαγωγέων στη ΛΔΚ, στην ανακοίνωση για την έναρξη έρευνας εξετάστηκε η δυνατότητα διενέργειας δειγματοληψίας.

                  (10)

                  Για να αποφασιστεί κατά πόσον η δειγματοληψία ήταν αναγκαία και, εάν ναι, να επιλεγεί δείγμα, η Επιτροπή ζήτησε από όλους τους γνωστούς παραγωγούς-εξαγωγείς στη ΛΔΚ να παράσχουν τις πληροφορίες που προσδιορίζονται στην ανακοίνωση για την έναρξη διαδικασίας. Επιπλέον, η Επιτροπή ζήτησε από την αποστολή της Λαϊκής Δημοκρατίας της Κίνας στην Ευρωπαϊκή Ένωση να ορίσει και/ή να επικοινωνήσει με άλλους παραγωγούς-εξαγωγείς που, ενδεχομένως, θα ενδιαφέρονταν να συμμετάσχουν στην έρευνα.

                  (11)

                  Λόγω του ότι αναγγέλθηκαν μόνον δύο εταιρείες στην ΛΔΚ, δεν χρειάστηκε να γίνει δειγματοληψία.

            4.3.2.   Δειγματοληψία των παραγωγών της Ένωσης

                  (12)

                  Στην ανακοίνωση για την έναρξη διαδικασίας, η Επιτροπή ανακοίνωσε ότι είχε επιλέξει προσωρινά ένα δείγμα παραγωγών της Ένωσης. Σύμφωνα με το άρθρο 17 παράγραφος 1 του βασικού κανονισμού, η Επιτροπή επέλεξε δείγμα βάσει του μεγαλύτερου αντιπροσωπευτικού όγκου πωλήσεων και παραγωγής, λαμβάνοντας επίσης υπόψη τη γεωγραφική διασπορά. Το δείγμα αυτό περιελάμβανε πέντε ενωσιακούς παραγωγούς. Οι ενωσιακοί παραγωγοί του δείγματος αντιπροσώπευαν περίπου το 74 % της συνολικής ενωσιακής παραγωγής κατά την ΠΕΕ. Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με το προσωρινό δείγμα. Δεν υποβλήθηκε καμία παρατήρηση εντός της προθεσμίας και, συνεπώς, το προσωρινό δείγμα επιβεβαιώθηκε. Το δείγμα θεωρείται αντιπροσωπευτικό του ενωσιακού κλάδου παραγωγής.

            4.3.3.   Δειγματοληψία μη συνδεδεμένων εισαγωγέων, ερωτηματολόγια και συνεργασία

                  (13)

                  Για να αποφασιστεί αν η δειγματοληψία είναι αναγκαία και, αν ναι, να επιλεγεί δείγμα, η Επιτροπή ζήτησε από όλους τους μη συνδεδεμένους εισαγωγείς να παράσχουν τις πληροφορίες που προσδιορίζονται στην ανακοίνωση για την έναρξη διαδικασίας.

                  (14)

                  Περίπου 35 γνωστοί πιθανοί εισαγωγείς/χρήστες ενημερώθηκαν κατά την έναρξη της διαδικασίας και κλήθηκαν να εξηγήσουν τις δραστηριότητές τους και να συμπληρώσουν το έντυπο δειγματοληψίας για μη συνδεδεμένους εισαγωγείς που επισυνάφθηκε στην ανακοίνωση για την έναρξη διαδικασίας, κατά περίπτωση.

                  (15)

                  Δεκατρείς εισαγωγείς υπέβαλαν το έντυπο δειγματοληψίας. Όλοι δήλωσαν ότι δεν εισάγουν κόντρα πλακέ οκουμέ από την Κίνα. Σε αυτή τη βάση, η δειγματοληψία δεν θεωρήθηκε δικαιολογημένη.

            4.4.   Ερωτηματολόγια και επιτόπιες επαληθεύσεις

                  (16)

                  Η Επιτροπή αναζήτησε και επαλήθευσε όλα τα στοιχεία που έκρινε απαραίτητα για τον προσδιορισμό της πιθανότητας συνέχισης ή επανάληψης της πρακτικής ντάμπινγκ και της πιθανότητας συνέχισης ή επανάληψης της ζημίας, καθώς και για τον προσδιορισμό του συμφέροντος της Ένωσης.

                  (17)

                  Η Επιτροπή έστειλε ερωτηματολόγια που αφορούν παραγωγούς-εξαγωγείς σε δύο εταιρείες στην ΛΔΚ, οι οποίοι αναφέρονται στην αιτιολογική σκέψη (11), δώδεκα γνωστούς παραγωγούς σε δυνητικά ανάλογες χώρες (Γκαμπόν, Μαρόκο, Ελβετία και Τουρκία), καθώς και στους πέντε ενωσιακούς παραγωγούς του δείγματος.

                  (18)

                  Μόνον μία εταιρεία στη ΛΔΚ απάντησε εν μέρει στο ερωτηματολόγιο, ενώ πλήρως συμπληρωμένα έντυπα παρελήφθησαν από δύο παραγωγούς στην Γκαμπόν, έναν παραγωγό στο Μαρόκο και από τους πέντε ενωσιακούς παραγωγούς του δείγματος.

                  (19)

                  Η Επιτροπή διεξήγαγε επαληθεύσεις στις εγκαταστάσεις των κατωτέρω εταιρειών:

                              a)

                              Παραγωγοί της Ένωσης:

                                          —

                                          F.A. MOURIKIS SA (Ελλάδα),

                                          —

                                          GARNICA PLYWOOD SA (Ισπανία),

                                          —

                                          JEAN THÉBAULT SAS (Γαλλία),

                                          —

                                          JOUBERT LES ELIOTS SAS (France),

                                          —

                                          JOUBERT ST JEAN D'ANGÉLY SAS (Γαλλία).

                              b)

                              Παραγωγοί στη χώρα με οικονομία της αγοράς

                                          —

                                          CEMA BOIS DE L'ATLAS (Μαρόκο)

            4.5.   Αποκάλυψη

                  (20)

                  Στις 13 Φεβρουαρίου η Επιτροπή κοινοποίησε σε όλα τα ενδιαφερόμενα μέρη τα ουσιώδη πραγματικά περιστατικά και το σκεπτικό βάσει των οποίων σκοπεύει να προτείνει τη διατήρηση των ισχυόντων μέτρων αντιντάμπινγκ και κάλεσε όλα τα ενδιαφερόμενα μέρη να υποβάλουν τις παρατηρήσεις τους. Δεν υποβλήθηκαν παρατηρήσεις.

            B.   ΤΟ ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ

      1.   Υπό εξέταση προϊόν

                  (21)

                  Το υπό εξέταση προϊόν είναι το ίδιο με αυτό της αρχικής έρευνας και ορίζεται ως εξής: κόντρα πλακέ που αποτελείται αποκλειστικά από φύλλα ξύλου, κάθε στρώση του οποίου έχει πάχος που δεν υπερβαίνει τα 6 mm, με μία τουλάχιστον εξωτερική στρώση από οκουμέ που δεν φέρει μόνιμη επικάλυψη από άλλα υλικά, καταγωγής ΛΔΚ, το οποίο επί του παρόντος υπάγεται στον κωδικό ΣΟ ex 4412 31 10 (κωδικός TARIC 4412311010). Το υπό εξέταση προϊόν χρησιμοποιείται σε μεγάλο φάσμα τελικών χρήσεων. Χρησιμοποιείται στον οικοδομικό κλάδο σε εξωτερικές ξυλουργικές και δομικές εφαρμογές για επένδυση, εξώφυλλα, εξωτερικά κρηπιδώματα και κιγκλιδώματα καθώς και κρηπιδώματα υδατορευμάτων. Χρησιμοποιείται επίσης για πιο διακοσμητικούς σκοπούς, μεταξύ άλλων, στις οδικές μεταφορές (π.χ. αυτοκίνητα, λεωφορεία, ρυμουλκούμενα οχήματα και αυτοκινούμενα τροχόσπιτα), στις θαλάσσιες μεταφορές (σκάφη), στη βιομηχανία κατασκευής επίπλων και θυρών.

                  (22)

                  Υπάρχουν δύο κύριοι τύποι κόντρα πλακέ οκουμέ: το κόντρα πλακέ που αποτελείται αποκλειστικά από ξύλο οκουμέ («αμιγώς οκουμέ») και το κόντρα πλακέ με μία τουλάχιστον από τις εξωτερικές όψεις από οκουμέ, ενώ το υπόλοιπο αποτελείται από άλλου είδους ξύλο («εξωτερικής όψης οκουμέ») (το δεύτερο μπορεί επίσης να αναφέρεται ως «συνδυασμένο» ή «δίδυμο»). Και οι δύο κύριοι τύποι κόντρα πλακέ οκουμέ έχουν την ίδια εξωτερική εμφάνιση. Παρά τις διαφορές ως προς τις μηχανικές τους ιδιότητες, έχουν τα ίδια βασικά φυσικά και τεχνικά χαρακτηριστικά και τις ίδιες βασικές χρήσεις.

            2.   Ομοειδές προϊόν

                  (23)

                  Η έρευνα έδειξε ότι τα ακόλουθα προϊόντα έχουν τα ίδια φυσικά και τεχνικά χαρακτηριστικά, καθώς και τις ίδιες βασικές χρήσεις:

                              —

                              το εξεταζόμενο προϊόν,

                              —

                              το προϊόν που παράγεται και πωλείται στην Ένωση από τον ενωσιακό κλάδο παραγωγής.

                  (24)

                  Η Επιτροπή κατέληξε στο συμπέρασμα ότι τα εν λόγω προϊόντα είναι ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.

            Γ.   ΠΙΘΑΝΟΤΗΤΑ ΣΥΝΕΧΙΣΗΣ H ΕΠΑΝΑΛΗΨΗΣ ΤΗΣ ΠΡΑΚΤΙΚΗΣ ΝΤΑΜΠΙΝΓΚ

      1.   Προκαταρκτικές παρατηρήσεις

                  (25)

                  Σύμφωνα με το άρθρο 11 παράγραφος 2 του βασικού κανονισμού, εξετάστηκε αν η λήξη ισχύος των υφιστάμενων μέτρων θα οδηγούσε πιθανώς στη συνέχιση ή στην επανάληψη του ντάμπινγκ.

                  (26)

                  Όπως αναφέρθηκε ανωτέρω στην αιτιολογική σκέψη (18), μόνον μία εταιρεία στην ΛΔΚ απάντησε εν μέρει στο ερωτηματολόγιο. Η εν λόγω εταιρεία ανέφερε ότι, κατά την εξεταζόμενη περίοδο, δεν παρήγαγε ούτε πωλούσε κόντρα πλακέ οκουμέ.

                  (27)

                  Δεδομένης της έλλειψης συνεργασίας από μέρους των υπόλοιπων παραγωγών στην ΛΔΚ, η Επιτροπή ενημέρωσε τις κινεζικές αρχές ότι, σύμφωνα με το άρθρο 18 του βασικού κανονισμού, θα χρησιμοποιηθούν τα διαθέσιμα στοιχεία. Η Επιτροπή δεν έλαβε παρατηρήσεις ή αιτήματα για παρέμβαση του συμβούλου ακροάσεων από τις κινεζικές αρχές.

                  (28)

                  Σε αυτή τη βάση και σύμφωνα με το άρθρο 18 παράγραφος 1 του βασικού κανονισμού, τα συμπεράσματα σχετικά με την πιθανότητα συνέχισης ή επανάληψης του ντάμπινγκ που παρατίθενται παρακάτω βασίστηκαν στα διαθέσιμα πραγματικά στοιχεία, και ειδικότερα:

                              i)

                              πληροφορίες από την αίτηση για την επανεξέταση ενόψει της λήξης ισχύος των μέτρων·

                              ii)

                              στατιστικά στοιχεία της Eurostat και στοιχεία που συνέλεξαν τα κράτη μέλη δυνάμει του άρθρου 14 παράγραφος 6 του βασικού κανονισμού («βάση δεδομένων του άρθρου 14 παράγραφος 6»)·

                              iii)

                              δημόσια διαθέσιμα στατιστικά στοιχεία του Οργανισμού Τροφίμων και Γεωργίας των Ηνωμένων Εθνών («FAO»).

                        Δεν μπόρεσε να χρησιμοποιηθεί η κινεζική βάση δεδομένων με τα στατιστικά στοιχεία για τις εξαγωγές, καθώς η δομή της κωδικοποίησης δεν ήταν επαρκώς ακριβής ώστε να παράσχει χρήσιμες πληροφορίες.

                  (29)

                  Σύμφωνα με την Eurostat και τη βάση δεδομένων του άρθρου 14 παράγραφος 6, δεν σημειώθηκαν εισαγωγές του εξεταζόμενου προϊόντος από την ΛΔΚ κατά την ΠΕΕ· επομένως, δεν μπόρεσε να αποδειχθεί ότι υπήρξε ντάμπινγκ κατά την περίοδο αυτή στην αγορά της Ένωσης.

                  (30)

                  Οι υπολογισμοί του ντάμπινγκ διενεργήθηκαν στο πλαίσιο της πιθανότητας επανάληψης του ντάμπινγκ.

            2.   Εξέλιξη των εισαγωγών σε περίπτωση κατάργησης των μέτρων

                  (31)

                  Για να διαπιστωθεί η πιθανότητα επανάληψης του ντάμπινγκ στην περίπτωση που καταργούνται τα μέτρα, αναλύθηκαν τα ακόλουθα στοιχεία: i) πιθανά επίπεδα ντάμπινγκ στην αγορά της Ένωσης και σε άλλες τρίτες χώρες· ii) παραγωγή και παραγωγική ικανότητα στην Κίνα, και iii) ελκυστικότητα της αγοράς της Ένωσης.

                  (32)

                  Σύμφωνα με το άρθρο 18 του βασικού κανονισμού, τα συμπεράσματα σχετικά με την πιθανότητα επανάληψης του ντάμπινγκ που παρατίθενται παρακάτω βασίστηκαν στα διαθέσιμα πραγματικά στοιχεία, και πιο συγκεκριμένα στις πηγές που αναφέρθηκαν στην αιτιολογική σκέψη 28.

            i)
            Πιθανά επίπεδα ντάμπινγκ στην αγορά της Ένωσης και σε άλλες τρίτες χώρες

         Ανάλογη χώρα

                  (33)

                  Στην αρχική έρευνα αναγνωρίστηκε καθεστώς οικονομίας της αγοράς (ΚΟΕ) για τέσσερις παραγωγούς-εξαγωγείς (MET). Σύμφωνα με το άρθρο 2 παράγραφος 7 στοιχείο α) του βασικού κανονισμού, η κανονική αξία για τους υπόλοιπους παραγωγούς-εξαγωγείς καθορίζεται με βάση την τιμή ή την κατασκευασμένη αξία σε τρίτη χώρα με οικονομία της αγοράς. Για τον σκοπό αυτό, χρειάστηκε να επιλεγεί τρίτη χώρα με οικονομία αγοράς («ανάλογη χώρα»).

                  (34)

                  Ως ανάλογη χώρα επελέγη η Τουρκία στην αρχική έρευνα και στην προηγούμενη επανεξέταση. Στην ανακοίνωση για την έναρξη της παρούσας επανεξέτασης, η Επιτροπή πρότεινε τη χρήση της Τουρκίας ως ανάλογη χώρα.

                  (35)

                  Η Επιτροπή ζήτησε πληροφορίες σχετικά με παραγωγούς κόντρα πλακέ οκουμέ σε άλλες δυνητικές ανάλογες χώρες και επικοινώνησε με τους γνωστούς παραγωγούς κόντρα πλακέ οκουμέ στην Γκαμπόν, το Μαρόκο και την Ελβετία, καλώντας τους να παράσχουν τις απαραίτητες πληροφορίες.

                  (36)

                  Δύο παραγωγοί στην Γκαμπόν και ένας παραγωγός στο Μαρόκο ανταποκρίθηκαν παρέχοντας τις ζητούμενες πληροφορίες. Κανένας από τους Τούρκους παραγωγούς δεν συνεργάστηκε.

                  (37)

                  Η Γκαμπόν δεν θεωρήθηκε κατάλληλη ανάλογη χώρα, καθώς οι τοπικοί παραγωγοί κόντρα πλακέ οκουμέ είχαν σαφές συγκριτικό πλεονέκτημα λόγω του σημαντικά χαμηλότερου κόστους των εισροών που αφορούν την πρώτη ύλη (7), το προϊόν που κατασκευάζεται στην Γκαμπόν για πώληση στην εγχώρια αγορά φαινόταν χαμηλής ποιότητας, η εγχώρια αγορά ήταν μικρή, χωρίς εισαγωγές κόντρα πλακέ οκουμέ και με εισαγωγικό δασμό 30 %.

                  (38)

                  Το Μαρόκο θεωρήθηκε κατάλληλη ανάλογη χώρα επειδή, παρά τους υψηλούς εισαγωγικούς δασμούς του, είχε σημαντικές εισαγωγές του ομοειδούς προϊόντος, οι οποίες ανταγωνίζονταν το προϊόν εγχώριας παραγωγής.

                  (39)

                  Τα ενδιαφερόμενα μέρη κλήθηκαν να διατυπώσουν τις παρατηρήσεις τους σχετικά με την επιλογή αυτή. Δεν ελήφθησαν παρατηρήσεις.

         Κανονική αξία

      —   για τους παραγωγούς-εξαγωγείς με αναγνώριση ΚΟΕ στην αρχική έρευνα

                  (40)

                  Όπως αναφέρθηκε στην αιτιολογική σκέψη (33) ανωτέρω, αναγνωρίστηκε καθεστώς οικονομίας της αγοράς για τέσσερις παραγωγούς-εξαγωγείς στην αρχική έρευνα. Λόγω έλλειψης συνεργασίας, σύμφωνα με το άρθρο 18 του βασικού κανονισμού η κανονική αξία για τους εν λόγω παραγωγούς-εξαγωγείς βασίστηκε στα διαθέσιμα πραγματικά στοιχεία, και συγκεκριμένα στην εκτίμηση που έγινε στο πλαίσιο της αίτησης επανεξέτασης ενόψει της λήξης ισχύος των μέτρων.

            —   για τους παραγωγούς-εξαγωγείς χωρίς αναγνώριση ΚΟΕ στην αρχική έρευνα

                  (41)

                  Ένας παραγωγός από το Μαρόκο συνεργάστηκε και υπέβαλε απάντηση στο ερωτηματολόγιο. Σύμφωνα με το άρθρο 2 παράγραφος 7 στοιχείο α) του βασικού κανονισμού, η κανονική αξία υπολογίστηκε με βάση τα στοιχεία που επαληθεύθηκαν στις εγκαταστάσεις του εν λόγω συνεργαζόμενου παραγωγού, σύμφωνα με τα κατωτέρω.

                  (42)

                  Η κανονική αξία προσδιορίστηκε και για τους δύο κύριους τύπους προϊόντος που περιγράφονται στην αιτιολογική σκέψη (22).

                  (43)

                  Εξετάστηκε κατά πόσον μπορεί να θεωρηθεί ότι οι εγχώριες πωλήσεις του ομοειδούς προϊόντος πραγματοποιήθηκαν στο πλαίσιο συνήθων εμπορικών πράξεων σύμφωνα με το άρθρο 2 παράγραφος 4 του βασικού κανονισμού. Για τον σκοπό αυτό καθορίστηκε, για το ομοειδές προϊόν που πωλείται στην αγορά του Μαρόκου, το ποσοστό επικερδών εγχώριων πωλήσεων σε ανεξάρτητους πελάτες κατά τη διάρκεια της ΠΕΕ.

                  (44)

                  Ο όγκος των επικερδών πωλήσεων του ομοειδούς προϊόντος αντιπροσώπευε 80 % ή λιγότερο του συνολικού όγκου των πωλήσεων του ομοειδούς προϊόντος· κατά συνέπεια, η κανονική αξία υπολογίστηκε με βάση την πραγματική εγχώρια τιμή, υπολογιζόμενη μόνον ως σταθμισμένη μέση τιμή των επικερδών πωλήσεων.

         Τιμή εξαγωγής

                  (45)

                  Όπως αναφέρθηκε στην αιτιολογική σκέψη (28) ανωτέρω, λόγω της μη συνεργασίας των Κινέζων παραγωγών, η τιμή εξαγωγής βασίστηκε στα διαθέσιμα στοιχεία, σύμφωνα με το άρθρο 18 του βασικού κανονισμού, δηλαδή σε πληροφορίες από την αίτηση επανεξέτασης ενόψει της λήξης ισχύος των μέτρων. Ειδικότερα, η τιμή εξαγωγής και για τους δύο κύριους τύπους προϊόντος που περιγράφονται στην αιτιολογική σκέψη (22) βασίστηκε σε περισσότερες από δέκα εμπορικές προσφορές στην αγορά της Ένωσης και σε άλλες τρίτες χώρες (πιο συγκεκριμένα στη Βοσνία-Ερζεγοβίνη, την Ελβετία, την Τουρκία, τα Κράτη του Περσικού Κόλπου και τη Νορβηγία), που έγιναν μέσω ηλεκτρονικού ταχυδρομείου ή διατίθεντο ως δημόσιες προσφορές σε διάφορους κινεζικούς ιστότοπους κατά την ΠΕΕ, όπως αυτές περιλαμβάνονται στην αίτηση για την επανεξέταση ενόψει της λήξης ισχύος των μέτρων Οι τιμές που περιλαμβάνονται στις εμπορικές προσφορές κυμαίνονταν από 313 ευρώ/m3 σε 540 ευρώ/m3 (CIF). Πρέπει να σημειωθεί ότι αυτά τα επίπεδα τιμών βρίσκονταν στο ίδιο φάσμα τιμών με τις τιμές των εισαγωγών κόντρα πλακέ οκουμέ από την Κίνα που αναφέρονται στην Eurostat και στη βάση δεδομένων του άρθρου 14 παράγραφος 6 μετά την ΠΕΕ (τρίτο τρίμηνο του 2016). Παρότι οι σχετικές ποσότητες ήταν ασήμαντες, αυτό το επίπεδο τιμών επιβεβαιώνει την αντιπροσωπευτικότητα των εμπορικών προσφορών ως δείκτη των δυνητικών τιμών εξαγωγής κόντρα πλακέ οκουμέ από την Κίνα.

         Σύγκριση

                  (46)

                  Η Επιτροπή συνέκρινε την κανονική αξία και την τιμή εξαγωγής όπως αυτή καθορίστηκε βάσει των τιμών εκ του εργοστασίου ανά τύπο προϊόντος, όπως περιγράφηκε στην αιτιολογική σκέψη (22). Στις περιπτώσεις που κρίθηκε αιτιολογημένο για να διασφαλιστεί δίκαιη σύγκριση, η τιμή εξαγωγής και η κανονική αξία προσαρμόστηκαν ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Έγιναν προσαρμογές για τα έξοδα μεταφοράς (εγχώριες και θαλάσσιες μεταφορές εμπορευμάτων) βάσει των διαθέσιμων στοιχείων, σύμφωνα με το άρθρο 18 του βασικού κανονισμού, δηλαδή σε πληροφορίες από την αίτηση για την επανεξέταση ενόψει της λήξης ισχύος των μέτρων.

         Περιθώριο ντάμπινγκ

                  (47)

                  Η Επιτροπή συνέκρινε τη σταθμισμένη μέση κανονική αξία με τη σταθμισμένη μέση τιμή εξαγωγής ανά τύπο προϊόντος, όπως προσδιορίστηκε ανωτέρω σύμφωνα με το άρθρο 2 παράγραφοι 11 και 12 του βασικού κανονισμού.

            —   για τους παραγωγούς-εξαγωγείς με αναγνώριση ΚΟΕ στην αρχική έρευνα

                  (48)

                  Σε αυτή τη βάση, το μέσο σταθμισμένο περιθώριο ντάμπινγκ, εκφρασμένο ως ποσοστό της τιμής κόστους, ασφάλισης και ναύλου («CIF») στα σύνορα της Ένωσης, πριν από την καταβολή του δασμού, υπερέβαινε το 45 % τόσο στην αγορά της Ένωσης όσο και σε άλλες τρίτες χώρες.

            —   για τους παραγωγούς-εξαγωγείς χωρίς αναγνώριση ΚΟΕ στην αρχική έρευνα

                  (49)

                  Το μέσο σταθμισμένο περιθώριο ντάμπινγκ, εκφρασμένο ως ποσοστό της τιμής κόστους, ασφάλισης και ναύλου («CIF») στα σύνορα της Ένωσης, πριν από την καταβολή του δασμού, υπερέβαινε το 100 % τόσο στην αγορά της Ένωσης όσο και σε άλλες τρίτες χώρες.

            ii)
            Παραγωγή και παραγωγική ικανότητα στην Κίνα

         Παραγωγή στην Κίνα

                  (50)

                  Ελλείψει συνεργασίας από τους Κινέζους παραγωγούς και άλλων δημόσια διαθέσιμων πληροφοριών, η παραγωγή στην ΛΔΚ καθορίστηκε βάσει εκτιμήσεων που υπέβαλε ο αιτών στην αίτησή του για την τρέχουσα επανεξέταση ενόψει της λήξης της ισχύος των μέτρων, οι οποίες βασίζονταν στην καλύτερη γνώση της αγοράς.

                  (51)

                  Ο αιτών εκτίμησε την παραγωγή κόντρα πλακέ οκουμέ στην Κίνα βάσει του αριθμού των κορμών οκουμέ που εισήχθησαν στην Κίνα το 2014 και χρησιμοποιήθηκαν για την παραγωγή κόντρα πλακέ. Σε αυτή τη βάση, η εκτίμηση της παραγωγής κόντρα πλακέ οκουμέ κυμάνθηκε μεταξύ τουλάχιστον 290 000 m3 και 2,9 million m3 κατά το μέγιστο, ανάλογα με τον τύπο του παραγόμενου προϊόντος, όπως περιγράφεται στην αιτιολογική σκέψη (22), δηλαδή αμιγώς οκουμέ ή εξωτερικής όψης οκουμέ, αντίστοιχα. Αυτό αντιστοιχούσε σε 1,5 φορά κατ' ελάχιστον έως 15 φορές κατά μέγιστον τη συνολική κατανάλωση της Ένωσης.

         Παραγωγική ικανότητα στην Κίνα

                  (52)

                  Ελλείψει συνεργασίας από τους Κινέζους παραγωγούς κόντρα πλακέ οκουμέ ή άλλων διαθέσιμων πληροφοριών για τον κινεζικό κλάδο παραγωγής κόντρα πλακέ οκουμέ, εξετάστηκε η κατάσταση του συνολικού κλάδου παραγωγής κόντρα πλακέ οκουμέ της Κίνας (ανεξαρτήτως του χρησιμοποιούμενου είδους ξύλου), όπως είχε γίνει και στην προηγούμενη επανεξέταση. Όπως και με τις προηγούμενες έρευνες, επιβεβαιώθηκε ότι το κόντρα πλακέ κατασκευάζεται από τις ίδιες εταιρείες, με τον ίδιο εξοπλισμό, όποιο και αν είναι το είδος ξύλου που χρησιμοποιείται. Με την προηγούμενη επανεξέταση είχε επίσης καταδειχθεί ότι το κόντρα πλακέ οκουμέ είναι πιο κερδοφόρο από οποιονδήποτε άλλο τύπο κόντρα πλακέ. Συνεπώς, ελλείψει μέτρων, υπάρχουν πιθανότητες οι Κινέζοι παραγωγοί να μεταστρέψουν την παραγωγή τους από άλλους τύπους κόντρα πλακέ προς το επικερδέστερο κόντρα πλακέ οκουμέ.

                  (53)

                  Σε αυτή τη βάση, υπάρχει σημαντική ικανότητα παραγωγής δυνητικά διαθέσιμη στην Κίνα, όπως φαίνεται από τους όγκους παραγωγής όλων των τύπων κόντρα πλακέ, οι οποίοι, με βάση τα στατιστικά στοιχεία του FAO, ανέρχονταν σε 113 εκατ. m3 κατά την ΠΕΕ. Επομένως, αρκεί μια ελάχιστη μεταστροφή από άλλους τύπους ξύλου σε οκουμέ για να αυξηθούν σημαντικά οι όγκοι παραγωγής του κόντρα πλακέ από οκουμέ, με προορισμό τις εξαγωγές.

            iii)
            Ελκυστικότητα της αγοράς της Ένωσης

                  (54)

                  Το κύριο στοιχείο με το οποίο προσδιορίστηκε η ελκυστικότητα της αγοράς της Ένωσης σε περίπτωση κατάργησης των μέτρων ήταν το επίπεδο τιμών των κινεζικών εξαγωγών σε άλλες τρίτες χώρες συγκριτικά με το επίπεδο τιμών των κινεζικών εξαγωγών στην Ένωση. Οι εμπορικές προσφορές που προαναφέρθηκαν στην αιτιολογική σκέψη 45 στην αγορά της Ένωσης και σε άλλες τρίτες χώρες έδειξαν ότι, κατά την ΠΕΕ, η αγορά της Ένωσης ήταν όντως ελκυστική, καθώς οι τιμές των κινεζικών εξαγωγών κόντρα πλακέ οκουμέ στην αγορά της Ένωσης ήταν υψηλότερες από τις τιμές των κινεζικών εξαγωγών σε όλες τις άλλες αγορές τρίτων χωρών για τις οποίες διατίθεντο εμπορικές προσφορές, με εξαίρεση τη Νορβηγία. Πιο συγκεκριμένα, οι προσφορές τιμών εξαγωγής στην αγορά της Ένωσης ήταν περίπου 30 % υψηλότερες από εκείνες στη Βοσνία-Ερζεγοβίνη και περίπου 40 % υψηλότερες από εκείνες στην Τουρκία και τα Κράτη του Περσικού Κόλπου. Δεν μπόρεσε να καθοριστεί η αντιπροσωπευτικότητα από άποψη όγκων, λόγω του ότι δεν υπήρχαν διαθέσιμα στατιστικά στοιχεία για τον όγκο των κινεζικών εξαγωγών κόντρα πλακέ οκουμέ στις εν λόγω χώρες. Ωστόσο, οι δυνητικά υψηλότερες τιμές εξαγωγής στην Ένωση θα καθιστούσαν την αγορά της ελκυστική, καθώς οι εξαγωγές στην Ένωση θα επέφεραν υψηλότερα κέρδη.

                  (55)

                  Επιπλέον, δασμοί αντιντάμπινγκ στις εισαγωγές κινεζικού κόντρα πλακέ (8) υπάρχουν στη Δημοκρατία της Κορέας, το Μαρόκο και την Τουρκία, ενώ οι Ηνωμένες Πολιτείες της Αμερικής προέβησαν στον προσωρινό καθορισμό αντισταθμιστικών μέτρων τον Ιανουάριο του 2017. Έτσι, οι Κινέζοι παραγωγοί-εξαγωγείς θα έχουν περιορισμένη πρόσβαση στις αγορές αυτές και θα συναντήσουν περιορισμούς κατά την εξαγωγή της παραγωγής τους ή την ανακατεύθυνση των εξαγωγών τους στις αγορές αυτές. Το γεγονός αυτό καθιστά την αγορά της Ένωσης ακόμα ελκυστικότερη για τις εισαγωγές κινεζικού κόντρα πλακέ.

                  (56)

                  Επομένως, στην περίπτωση κατάργησης των μέτρων και δεδομένης της σημαντικής παραγωγικής ικανότητας στην Κίνα, η οποία εύκολα μπορεί να αυξηθεί, είναι πιθανόν να ξαναρχίσουν οι κινεζικές εξαγωγές στην αγορά της Ένωσης σε σημαντικές ποσότητες. Αξίζει να σημειωθεί ότι πριν από την επιβολή των αρχικών μέτρων, το 2004, ο όγκος των κινεζικών πωλήσεων στην αγορά της Ένωσης ανερχόταν σε 83 606 m3, το οποίο αντιστοιχεί στο 44 % της κατανάλωσης της Ένωσης κατά την τρέχουσα ΠΕΕ.

            3.   Συμπέρασμα για το ενδεχόμενο επανάληψης της πρακτικής ντάμπινγκ

                  (57)

                  Συμπερασματικά, από τη σημαντική παραγωγική ικανότητα της Κίνας, τη δυνατότητα των Κινέζων παραγωγών να αυξήσουν εύκολα τους όγκους παραγωγής για διοχέτευση στις εξαγωγές, τις πιθανές τιμές υψηλού ντάμπινγκ στις αγορές άλλων τρίτων χωρών καθώς και στην αγορά της Ένωσης και την ελκυστικότητα της αγοράς της Ένωσης, συνάγεται ότι η κατάργηση των μέτρων ενδέχεται να οδηγήσει στην επανεισδοχή των Κινέζων παραγωγών-εξαγωγέων στην αγορά της Ένωσης σε τιμές ντάμπινγκ και σε σημαντικές ποσότητες. Συνεπώς, θεωρείται ότι υπάρχει το ενδεχόμενο να επαναληφθεί το ντάμπινγκ αν επιτραπεί η κατάργηση των ισχυόντων μέτρων αντιντάμπινγκ.

            Δ.   ΟΡΙΣΜΟΣ ΤΟΥ ΚΛΑΔΟΥ ΠΑΡΑΓΩΓΗΣ ΤΗΣ ΕΝΩΣΗΣ

                  (58)

                  Στο εσωτερικό της Ένωσης, το ομοειδές προϊόν είναι γνωστό ότι κατασκευάζεται από δεκατρείς παραγωγούς στη Γαλλία, την Ελλάδα, την Ουγγαρία, την Ιταλία και την Ισπανία. Η συνολική παραγωγή της Ένωσης εκτιμάται σε 162 000 m3. Οι παραγωγοί της Ένωσης που αντιπροσωπεύουν το σύνολο της παραγωγής της αποτελούν τον κλάδο παραγωγής της ΕΕ κατά την έννοια του άρθρου 4 παράγραφος 1 του βασικού κανονισμού.

                  (59)

                  Όπως αναφέρθηκε στην αιτιολογική σκέψη (12), επελέγη δείγμα από πέντε παραγωγούς της Ένωσης, οι οποίοι αντιπροσωπεύουν το 74 % της συνολικής ενωσιακής παραγωγής κατά την ΠΕΕ.

            E.   Η ΚΑΤΑΣΤΑΣΗ ΣΤΗΝ ΑΓΟΡΑ ΤΗΣ ΕΝΩΣΗΣ

      1.   Κατανάλωση της Ένωσης

                  (60)

                  Η κατανάλωση κόντρα πλακέ οκουμέ στην Ένωση προσδιορίστηκε με βάση τις ποσότητες των πωλήσεων των καταγγελλόντων ενωσιακών παραγωγών και άλλων ενωσιακών παραγωγών στην αγορά της Ένωσης καθώς και με τον όγκο των εισαγωγών από τρίτες χώρες στην Ένωση με βάση τα στοιχεία της Eurostat.

                  (61)

                  Κατά την εξεταζόμενη περίοδο η κατανάλωση της Ένωσης εξελίχθηκε ως εξής:

                     Πίνακας 1

                     Κατανάλωση της Ένωσης

                              2012

                              2013

                              2014

                              ΠΕΕ

                              Συνολική κατανάλωση (m3)

                              181 749

                              176 005

                              175 652

                              188 727

                                 Δείκτης (2012 = 100)

                                 100

                                 97

                                 97

                                 104

                                 Πηγή: Αίτηση επανεξέτασης, Eurostat, επαληθευμένες απαντήσεις στο ερωτηματολόγιο.

                  (62)

                  Από το 2012 έως το 2013 η κατανάλωση στην Ένωση μειώθηκε. Μεταξύ του 2012 και του 2014, σταθεροποιήθηκε σταδιακά η πτωτική τάση, ενώ κατά την ΠΕΕ σημειώθηκε αυξητική τάση, η οποία αντικατόπτριζε την ελαφρά βελτίωση ορισμένων βιομηχανικών δραστηριοτήτων. Κατά συνέπεια, η κατανάλωση στην Ένωση αυξήθηκε ελαφρά, κατά 4 % κατά την εξεταζόμενη περίοδο.

                  (63)

                  Ωστόσο, η αύξηση αυτή πρέπει να εξεταστεί υπό το πρίσμα των εξελίξεων μετά την προηγούμενη επανεξέταση. Μεταξύ της ΠΕΕ της προηγούμενης επανεξέτασης (1η Οκτωβρίου 2008 – 30 Σεπτεμβρίου 2009) και της ΠΕΕ της τρέχουσας επανεξέτασης, η κατανάλωση στην Ένωση μειώθηκε συνολικά κατά 35 % (από 291 421 m3 κατά την ΠΕΕ της προηγούμενης επανεξέτασης σε 188 727 m3 κατά την ΠΕΕ της τρέχουσας επανεξέτασης), παρά την ελαφρά αυξητική τάση που σημειώνεται στην τρέχουσα υπό εξέταση περίοδο. Η γενικότερη πτωτική τάση, η οποία στην πραγματικότητα είχε ξεκινήσει ακόμα και πριν από την προηγούμενη επανεξέταση, εξηγείται από το γεγονός ότι το κόντρα πλακέ οκουμέ έχει ως έναν βαθμό αντικατασταθεί από άλλα είδη τροπικής ξυλείας. Επίσης, η οικονομική κρίση και η επακόλουθη μείωση ορισμένων βιομηχανικών δραστηριοτήτων, συμπεριλαμβανομένων των οικοδομών, της κατασκευής σκαφών αναψυχής και ελαφρών οχημάτων για εμπορική και ιδιωτική χρήση, είχαν συμβάλει στην πτωτική τάση της ζήτησης για κόντρα πλακέ οκουμέ στην Ένωση.

            2.   Όγκος, τιμές και μερίδιο της αγοράς για τις εισαγωγές από τη ΛΔΚ

      2.1.   Όγκος και μερίδιο αγοράς των εισαγωγών από τη ΛΔΚ

         Πίνακας 2

         Όγκος και μερίδιο αγοράς των εισαγωγών από τη ΛΔΚ

                  2012

                  2013

                  2014

                  ΠΕΕ

                  Όγκος εισαγωγών (m3)

                  1 043

                  0

                  62

                  0

                     Δείκτης (2012 = 100)

                     100

                     0

                     6

                     0

                  Μερίδιο αγοράς (%)

                  0,57

                  0,00

                  0,04

                  0,00

                     Πηγή: Eurostat.

                  (64)

                  Κατά την εξεταζόμενη περίοδο της αρχικής έρευνας, το μερίδιο αγοράς των εισαγωγών από την Κίνα είχε αυξηθεί ταχύτατα από σχεδόν μηδέν σε 18,7 % (9). Στη συνέχεια μειώθηκε σε 4,3 % (12 620 m3) (10) κατά την ΠΕΕ της προηγούμενης επανεξέτασης. Κατά την εξεταζόμενη περίοδο της τρέχουσας επανεξέτασης, οι εισαγωγές από την Κίνα έχουν στην πράξη σταματήσει, με εξαίρεση το 2012, όπου ο όγκος των κινεζικών εισαγωγών ανερχόταν σε περίπου 1 000 m3.

            2.2.   Τιμές των εισαγωγών και υποτιμολόγηση

         Πίνακας 3

         Μέση τιμή εισαγωγών από τη ΛΔΚ και υποτιμολόγηση

                  2012

                  2013

                  2014

                  ΠΕΕ

                  Μέση τιμή EUR/m3

                  549

                  0,00

                  168

                  0,00

                     Δείκτης (2012 = 100)

                     100

                     0

                     31

                     0

                     Πηγή: Eurostat.

                  (65)

                  Το μόνο έτος κατά το οποίο σημειώθηκαν σημαντικές ποσότητες εισαγωγών από την Κίνα ήταν το 2012. Το έτος αυτό η μέση τιμή των κινεζικών εισαγωγών ήταν 549 EUR/m3, σημαντικά χαμηλότερη από τις τιμές του ενωσιακού κλάδου παραγωγής κατά το ίδιο έτος (756 EUR/m3).

            3.   Εισαγωγές από άλλες τρίτες χώρες

         Πίνακας 4

         Όγκος εισαγωγών, μερίδιο της αγοράς και τιμές από άλλες τρίτες χώρες

                  2012

                  2013

                  2014

                  ΠΕΕ

                     Γκαμπόν

                     40 467

                     43 964

                     41 029

                     42 711

                     Δείκτης (2012 = 100)

                     100

                     109

                     101

                     106

                  Μερίδιο αγοράς (%)

                  22,3

                  25,0

                  23,4

                  22,6

                  Μέση τιμή EUR/m3

                  628,64

                  625,76

                  636,40

                  645,32

                     Δείκτης (2012 = 100)

                     100

                     100

                     101

                     103

                     Μαρόκο

                     15 431

                     7 298

                     5 182

                     4 492

                     Δείκτης (2012 = 100)

                     100

                     47

                     34

                     29

                  Μερίδιο αγοράς (%)

                  8,5

                  4,1

                  3,0

                  2,4

                  Μέση τιμή EUR/m3

                  662,27

                  678,51

                  696,75

                  700,81

                     Δείκτης (2012 = 100)

                     100

                     102

                     105

                     106

                     Άλλες τρίτες χώρες
                      (*1)

                     774

                     549

                     1 550

                     78

                     Δείκτης (2012 = 100)

                     100

                     71

                     200

                     10

                  Μερίδιο αγοράς (%)

                  0,4

                  0,3

                  0,9

                  0,0

                  Μέση τιμή EUR/m3

                  545,80

                  572,55

                  576,47

                  842,50

                     Δείκτης (2012 = 100)

                     100

                     105

                     106

                     154

                     Σύνολο άλλων τρίτων χωρών

                     56 672

                     51 812

                     47 761

                     47 281

                     Δείκτης (2012 = 100)

                     100

                     91

                     84

                     83

                  Μερίδιο αγοράς (%)

                  31,2

                  29,4

                  27,2

                  25,1

                  Μέση τιμή EUR/m3

                  636,66

                  632,63

                  641,01

                  650,92

                     Δείκτης (2012 = 100)

                     100

                     99

                     101

                     102

                  (66)

                  Κατά την εξεταζόμενη περίοδο, οι εισαγωγές από τρίτες χώρες προέρχονταν σχεδόν αποκλειστικά από την Γκαμπόν και το Μαρόκο, ενώ το μερίδιο οποιασδήποτε άλλης τρίτης χώρας ήταν αμελητέο. Οι εισαγωγές από την Γκαμπόν και το Μαρόκο στην Ένωση μειώθηκαν κατά τρόπο συνεχή από 55 899 m3 το 2012 σε περίπου 47 203 m3 κατά την ΠΕΕ, δηλαδή κατά 16 %. Εφόσον η κατανάλωση της Ένωσης αυξήθηκε μόνον κατά 4 % (βλέπε αιτιολογική σκέψη (62) και πίνακα 1) το αντίστοιχο μερίδιο αγοράς της Γκαμπόν και του Μαρόκου μειώθηκε σε ακόμα μεγαλύτερη έκταση, δηλαδή από 30,8 % το 2012 σε 25,0 % κατά την ΠΕΕ ή κατά 5,7 ποσοστιαίες μονάδες.

                  (67)

                  Κατά την εξεταζόμενη περίοδο της τρέχουσας έρευνας, οι τιμές εισαγωγής από την Γκαμπόν και το Μαρόκο ήταν κατά μέσο όρο από 16 % έως 17 % χαμηλότερες από τις τιμές πώλησης του ενωσιακού κλάδου παραγωγής στην αγορά της Ένωσης (βλέπε πίνακα 8). Σε σύγκριση με τις τιμές εισαγωγής από την Κίνα το 2012 (το μόνο έτος κατά την εξεταζόμενη περίοδο όπου η Κίνα εξήγαγε σημαντικές ποσότητες στην Ένωση), οι τιμές εισαγωγής από τις χώρες αυτές ήταν κατά μέσο όρο 16 % υψηλότερες από τις κινεζικές τιμές εισαγωγής.

                  (68)

                  Πιο συγκεκριμένα, η Γκαμπόν είναι η μεγαλύτερη τρίτη χώρα εξαγωγής προς την Ένωση. Ο όγκος των εισαγωγών από την Γκαμπόν αυξήθηκε από 40 467 m3 το 2012 σε 42 711 m3 κατά την ΠΕΕ, δηλαδή κατά 6 %. Αυτή η αύξηση αντιστοιχούσε σε ελαφρά αύξηση του μεριδίου αγοράς της από 22,3 % το 2012 σε 22,6 % κατά την ΠΕΕ, δηλαδή σε αύξηση 0,3 ποσοστιαίων μονάδων. Οι μέσες τιμές εισαγωγής από την Γκαμπόν ήταν από 17 % έως 18 % χαμηλότερες από εκείνες του ενωσιακού παραγωγικού κλάδου (βλέπε πίνακα 8), ενώ υπερέβαιναν τις μέσες τιμές εισαγωγής από την Κίνα για το 2012, δηλαδή το μόνο έτος με σημαντικό όγκο εισαγωγών από τη χώρα αυτή στην αγορά της Ένωσης. Ήταν επίσης υψηλότερες από τις δυνητικές τιμές εισαγωγής από την Κίνα βάσει των εμπορικών προσφορών κατά την ΠΕΕ που προαναφέρθηκαν στην αιτιολογική σκέψη (45). Αυξήθηκαν ελαφρά από 628,64 EUR/m3 το 2012 σε 645,32 EUR/m3 κατά την ΠΕΕ, δηλαδή κατά 3 %.

                  (69)

                  Όσον αφορά το Μαρόκο, ο όγκος εισαγωγών του μειώθηκε σημαντικά κατά την εξεταζόμενη περίοδο (από 15 431 m3 το 2012 σε 4 492 m3 κατά την ΠΕΕ). Κατά συνέπεια, το μερίδιο της αγοράς μειώθηκε από 8,5 % το 2012 σε 2,4 % κατά την ΠΕΕ. Οι τιμές εισαγωγής από το Μαρόκο ήταν υψηλότερες τόσο από τις τιμές εισαγωγής από την Κίνα το 2012 όσο και από τις δυνητικές τιμές εισαγωγής βάσει των εμπορικών προσφορών κατά την ΠΕΕ που προαναφέρθηκαν στην αιτιολογική σκέψη (45).

            4.   Οικονομική κατάσταση του ενωσιακού κλάδου παραγωγής

      4.1.   Γενικές παρατηρήσεις

                  (70)

                  Σύμφωνα με το άρθρο 3 παράγραφος 5 του βασικού κανονισμού, η Επιτροπή εξέτασε όλους τους οικονομικούς παράγοντες και δείκτες που επηρεάζουν την κατάσταση του ενωσιακού κλάδου παραγωγής.

                  (71)

                  Όπως αναφέρθηκε στην αιτιολογική σκέψη (12), ο προσδιορισμός της ζημίας έγινε μέσω δειγματοληψίας.

                  (72)

                  Για τον προσδιορισμό της ζημίας, η Επιτροπή έκανε διάκριση μεταξύ των μακροοικονομικών και μικροοικονομικών δεικτών ζημίας. Η Επιτροπή αξιολόγησε τους μακροοικονομικούς δείκτες που συνδέονται με το σύνολο του ενωσιακού κλάδου παραγωγής με βάση τις πληροφορίες που παρείχε ο αιτών στην αίτηση επανεξέτασης ενόψει της λήξης ισχύος των μέτρων και τα στοιχεία που παρείχαν οι ενωσιακοί παραγωγοί του δείγματος στις απαντήσεις τους. Η Επιτροπή αξιολόγησε τους μικροοικονομικούς δείκτες που αφορούν μόνον τις εταιρείες του δείγματος βάσει στοιχείων που περιλαμβάνονταν στις απαντήσεις των ενωσιακών παραγωγών του δείγματος στο ερωτηματολόγιο. Αμφότερα τα σύνολα στοιχείων θεωρήθηκαν αντιπροσωπευτικά της οικονομικής κατάστασης του ενωσιακού κλάδου παραγωγής.

                  (73)

                  Οι μακροοικονομικοί δείκτες είναι οι εξής: παραγωγή, παραγωγική ικανότητα, χρησιμοποίηση της παραγωγικής ικανότητας, όγκος πωλήσεων, μερίδιο αγοράς, ανάπτυξη, απασχόληση, παραγωγικότητα, μέγεθος του περιθωρίου ντάμπινγκ και ανάκαμψη από παλαιότερες πρακτικές ντάμπινγκ.

                  (74)

                  Οι μικροοικονομικοί δείκτες είναι οι εξής: μέσες τιμές ανά μονάδα, κόστος ανά μονάδα προϊόντος, κόστος εργασίας, αποθέματα, κερδοφορία, ταμειακές ροές, επενδύσεις, απόδοση επενδύσεων και ικανότητα άντλησης κεφαλαίων.

            4.2.   Μακροοικονομικοί δείκτες

      4.2.1.   Παραγωγή, παραγωγική ικανότητα και χρησιμοποίηση της παραγωγικής ικανότητας

                  (75)

                  Κατά την εξεταζόμενη περίοδο, η συνολική παραγωγή, η παραγωγική ικανότητα και η χρησιμοποίηση της παραγωγικής ικανότητας της Ένωσης εξελίχθηκαν ως εξής:

                     Πίνακας 5

                     Παραγωγή, παραγωγική ικανότητα και χρησιμοποίηση της παραγωγικής ικανότητας

                              2012

                              2013

                              2014

                              ΠΕΕ

                              Όγκος παραγωγής (m3)

                              143 729

                              145 002

                              146 287

                              147 767

                                 Δείκτης (2012 = 100)

                                 100

                                 101

                                 102

                                 103

                              Παραγωγική ικανότητα (m3)

                              179 561

                              182 583

                              184 388

                              184 738

                                 Δείκτης (2012 = 100)

                                 100

                                 102

                                 103

                                 103

                              Χρησιμοποίηση ικανότητας (%)

                              80

                              79

                              79

                              80

                                 Δείκτης (2012 = 100)

                                 100

                                 99

                                 99

                                 100

                                 Πηγή: Αίτηση επανεξέτασης, επαληθευμένες απαντήσεις στο ερωτηματολόγιο.

                  (76)

                  Η παραγωγή αυξήθηκε ελαφρά κατά την εξεταζόμενη περίοδο από 143 729 m3 το 2012 σε 147 767 m3 κατά την ΠΕΕ, δηλαδή κατά 3 %. Η αύξηση αυτή αντικατοπτρίζει την ελαφρά βελτίωση στην αγορά οκουμέ της Ένωσης, όπως αναφέρθηκε στην αιτιολογική σκέψη (62). Παρά την ελαφρά αυτή αύξηση, ο όγκος παραγωγής του ενωσιακού κλάδου παραγωγής παρέμεινε χαμηλότερα από τον όγκο που διαπιστώθηκε κατά την περίοδο της έρευνας επανεξέτασης της αρχικής έρευνας κατά την ΠΕΕ της προηγούμενης επανεξέτασης, δηλαδή κάτω από 267 591 m3. Αυτό αντικατοπτρίζει τη μείωση της κατανάλωσης στην αγορά καθώς και το γεγονός ότι η παραγωγή βασίζεται στις παραγγελίες.

                  (77)

                  Η παραγωγική ικανότητα αυξήθηκε ελαφρά, σύμφωνα με τον όγκο παραγωγής, από 179 561 m3 περίπου το 2012 σε 184 738 m3 κατά την ΠΕΕ, δηλαδή κατά 3 %. Ωστόσο, η ικανότητα αυτή είναι σημαντικά χαμηλότερη από εκείνη που είχε σημειωθεί κατά την προηγούμενη επανεξέταση, δηλαδή 68 % χαμηλότερη από τα 577 205 m3 που καθορίστηκαν κατά την ΠΕΕ της προηγούμενης επανεξέτασης. Αυτό οφειλόταν στο κλείσιμο ορισμένων ενωσιακών παραγωγών κόντρα πλακέ οκουμέ, μεταξύ των οποίων και ο μεγαλύτερος παραγωγός της Ένωσης, η εταιρεία Plysorol, καθώς και στη μείωση της παραγωγής των ενωσιακών παραγωγών που παραμένουν ενεργοί.

                  (78)

                  Λόγω του ότι η προσαρμογή της παραγωγικής ικανότητας στα χαμηλότερα επίπεδα κατανάλωσης επήλθε κυρίως πριν από την εξεταζόμενη περίοδο, το ποσοστό χρησιμοποίησης της ικανότητας παρέμεινε σταθερό και σε υψηλότερο επίπεδο συγκριτικά με τα ποσοστά που είχαν σημειωθεί κατά την ΠΕΕ στην προηγούμενη επανεξέταση (41 %) (11).

            4.2.2.   Όγκος πωλήσεων και μερίδιο αγοράς

                  (79)

                  Κατά την εξεταζόμενη περίοδο, ο όγκος πωλήσεων και το μερίδιο αγοράς του ενωσιακού κλάδου παραγωγής εξελίχθηκαν ως εξής:

                     Πίνακας 6

                     Όγκος πωλήσεων και μερίδιο αγοράς

                              2012

                              2013

                              2014

                              ΠΕΕ

                              Όγκος πωλήσεων (m3)

                              124 033

                              124 193

                              127 829

                              141 446

                                 Δείκτης (2012 = 100)

                                 100

                                 100

                                 103

                                 114

                              Μερίδιο αγοράς (%)

                              68,2

                              70,6

                              72,8

                              74,9

                                 Πηγή: Αίτηση επανεξέτασης, επαληθευμένες απαντήσεις στο ερωτηματολόγιο.

                  (80)

                  Ο όγκος πωλήσεων αυξήθηκε κατά την εξεταζόμενη περίοδο από 124 033 m3 το 2012 σε περίπου 141 446 m3 κατά την ΠΕΕ, δηλαδή κατά 14 %, δηλαδή υπερέβη το 4 % της αύξησης κατανάλωσης που περιγράφηκε στην αιτιολογική σκέψη (62). Επομένως, η αύξηση του όγκου πωλήσεων, λαμβανομένης υπόψη και της παράλληλης μείωσης των εισαγωγών από άλλες τρίτες χώρες που περιγράφηκε στην αιτιολογική σκέψη (66), συνέβαλε σε μείωση του μεριδίου αγοράς του ενωσιακού κλάδου παραγωγής από 68,2 % το 2012 σε 74,9 % κατά την ΠΕΕ. Ωστόσο, αυτό το επίπεδο μεριδίου αγοράς παραμένει μικρό σε σχέση με το ποσοστό 80,2 % που κατείχε το μερίδιο αγοράς του ενωσιακού κλάδου παραγωγής κατά την ΠΕΕ της προηγούμενης επανεξέτασης.

            4.2.3.   Ανάπτυξη

                  (81)

                  Ενώ η κατανάλωση της Ένωσης αυξήθηκε κατά 4 % κατά την εξεταζόμενη περίοδο, ο όγκος πωλήσεων του ενωσιακού κλάδου παραγωγής αυξήθηκε σε μεγαλύτερο βαθμό, δηλαδή κατά 14 %, το οποίο αντιστοιχεί σε αύξηση μεριδίου της αγοράς 6,7 ποσοστιαίων μονάδων.

            4.2.4.   Απασχόληση και παραγωγικότητα

                  (82)

                  Κατά την εξεταζόμενη περίοδο, η απασχόληση και η παραγωγικότητα εξελίχθηκαν ως εξής:

                     Πίνακας 7

                     Απασχόληση και παραγωγικότητα

                              2012

                              2013

                              2014

                              ΠΕΕ

                              Αριθμός εργαζομένων

                              543

                              480

                              470

                              492

                                 Δείκτης (2012 = 100)

                                 100

                                 88

                                 87

                                 91

                              Παραγωγικότητα (m3/εργαζόμενο)

                              265

                              302

                              311

                              300

                                 Δείκτης (2012 = 100)

                                 100

                                 114

                                 118

                                 113

                                 Πηγή: Αίτηση επανεξέτασης, επαληθευμένες απαντήσεις στο ερωτηματολόγιο.

                  (83)

                  Η απασχόληση στον ενωσιακό κλάδο παραγωγής μειώθηκε συνολικά μεταξύ του 2012 και του 2014 κατά 13 %, ενώ στη συνέχεια αυξήθηκε ελαφρά (κατά 4 %) από το 2014 έως την ΠΕΕ. Γενικά, κατά την εξεταζόμενη περίοδο μειώθηκε κατά 9 %. Το κλείσιμο επιχειρήσεων και η αναδιάρθρωση του κλάδου είχαν ως αποτέλεσμα το επίπεδο απασχόλησης κατά την εξεταζόμενη περίοδο να φθάνει μόνον γύρω στο μισό του επιπέδου που είχε σημειωθεί κατά την ΠΕΕ της προηγούμενης επανεξέτασης (983 απασχολούμενοι).

                  (84)

                  Όπως αναφέρθηκε στην αιτιολογική σκέψη (76), ο όγκος παραγωγής αυξήθηκε κατά 3 % κατά την εξεταζόμενη περίοδο. Κατά συνέπεια, η παραγωγικότητα, η οποία μετράται ως ετήσια παραγωγή (κυβικά μέτρα) ανά απασχολούμενο, αυξήθηκε κατά 13 % κατά την εξεταζόμενη περίοδο. Αυτό αντανακλά το γεγονός ότι η παραγωγή αυξήθηκε ελαφρά, ενώ το επίπεδο απασχόλησης μειώθηκε. Πρόκειται για ένδειξη βελτίωσης της αποδοτικότητας ως αποτέλεσμα της αναδιάρθρωσης των ενωσιακών παραγωγών.

            4.2.5.   Μέγεθος του περιθωρίου ντάμπινγκ και ανάκαμψη από τις επιπτώσεις των προηγούμενων πρακτικών ντάμπινγκ

                  (85)

                  Όπως αναφέρθηκε στην αιτιολογική σκέψη 29, δεν υπήρξαν εισαγωγές του εξεταζόμενου προϊόντος από τη ΛΔΚ κατά την ΠΕΕ. Συνεπώς, στη διάρκεια αυτής της περιόδου δεν μπόρεσε να αποδειχθεί η ύπαρξη ντάμπινγκ στην αγορά της Ένωσης και δεν μπόρεσε να αξιολογηθεί το μέγεθος του περιθωρίου ντάμπινγκ. Ως συνεπακόλουθο, δεν υπήρξε άμεση πίεση στις τιμές της αγοράς της Ένωσης κατά την εξεταζόμενη περίοδο. Σε αυτή τη βάση, τα ισχύοντα μέτρα αντιντάμπινγκ ήταν σε γενικές γραμμές αποτελεσματικά.

            4.3.   Μικροοικονομικοί δείκτες

      4.3.1.   Τιμές και παράγοντες που επηρεάζουν τις τιμές

                  (86)

                  Οι μέσες τιμές πώλησης του ενωσιακού κλάδου παραγωγής σε μη συνδεδεμένους πελάτες στην Ένωση παρουσίασαν την κατωτέρω εξέλιξη κατά την εξεταζόμενη περίοδο:

                     Πίνακας 8

                     Μέση τιμή πώλησης και μοναδιαίο κόστος

                              2012

                              2013

                              2014

                              ΠΕΕ

                              Μέση μοναδιαία τιμή πώλησης στην Ένωση (EUR/m3)

                              756

                              760

                              771

                              780

                                 Δείκτης (2012 = 100)

                                 100

                                 101

                                 102

                                 103

                              Μοναδιαίο κόστος παραγωγής (EUR/m3)

                              783

                              762

                              759

                              778

                                 Δείκτης (2012 = 100)

                                 100

                                 97

                                 97

                                 99

                                 Πηγή: Επαληθευμένες απαντήσεις στο ερωτηματολόγιο.

                  (87)

                  Η μέση μοναδιαία τιμή πώλησης του ενωσιακού κλάδου παραγωγής σε μη συνδεδεμένους πελάτες στην Ένωση αυξήθηκε κατά 3 % κατά την εξεταζόμενη περίοδο. Εν τούτοις, αυτά τα επίπεδα τιμών ήταν χαμηλότερα από εκείνα που σημειώθηκαν κατά την έρευνα της προηγούμενης επανεξέτασης, όπου είχαν αυξηθεί από 786 ευρώ/m3 το 2006 σε 887 ευρώ/m3 κατά την ΠΕΕ, με κορύφωση τα 930 ευρώ/m3 το 2008 (12).

                  (88)

                  Κατά την εξεταζόμενη περίοδο το μοναδιαίο κόστος παραγωγής μειώθηκε ελαφρά κατά 1 %.

                  (89)

                  Η Επιτροπή κατέληξε στο συμπέρασμα ότι ο ενωσιακός κλάδος παραγωγής έχει προσαρμοστεί στην επιδείνωση της κατάστασης στην αγορά μειώνοντας την ικανότητα και το κόστος παραγωγής του σε σύγκριση με την ΠΕΕ της προηγούμενης επανεξέτασης. Όπως αναφέρεται στην αιτιολογική σκέψη (77), αυτό είχε ως αποτέλεσμα, αφενός, το κλείσιμο μεγάλων παραγωγών της Ένωσης και, αφετέρου, μειώσεις στην παραγωγή πριν από την εξεταζόμενη περίοδο και βελτίωση της παραγωγικότητας κατά την εξεταζόμενη περίοδο όπως περιγράφεται στην αιτιολογική σκέψη (84).

            4.3.2.   Κόστος εργασίας

                  (90)

                  Κατά την εξεταζόμενη περίοδο, το μέσο κόστος εργασίας του ενωσιακού κλάδου παραγωγής εξελίχθηκε ως εξής:

                     Πίνακας 9

                     Κόστος εργασίας

                              2012

                              2013

                              2014

                              ΠΕΕ

                              Μέσο κόστος εργασίας ανά απασχολούμενο (EUR)

                              32 266

                              33 259

                              33 516

                              32 638

                                 Δείκτης (2012 = 100)

                                 100

                                 103

                                 104

                                 101

                                 Πηγή: Επαληθευμένες απαντήσεις στο ερωτηματολόγιο.

                  (91)

                  Από το 2012 έως την ΠΕΕ, το μέσο κόστος εργασίας ανά απασχολούμενο στους ενωσιακούς παραγωγούς του δείγματος ήταν σταθερό. Αυξήθηκε μόνον ελαφρά κατά 1 %.

            4.3.3.   Αποθέματα

                  (92)

                  Τα επίπεδα των αποθεμάτων του κλάδου παραγωγής της Ένωσης κατά την εξεταζόμενη περίοδο εξελίχθηκαν ως εξής:

                     Πίνακας 10

                     Αποθέματα

                              2012

                              2013

                              2014

                              ΠΕΕ

                              Τελικά αποθέματα (σε m3)

                              10 172

                              10 780

                              12 060

                              7 661

                                 Δείκτης (2012 = 100)

                                 100

                                 106

                                 119

                                 75

                              Τελικά αποθέματα ως ποσοστό της παραγωγής (%)

                              9

                              9

                              10

                              7

                                 Δείκτης (2012 = 100)

                                 100

                                 106

                                 117

                                 73

                                 Πηγή: Επαληθευμένες απαντήσεις στο ερωτηματολόγιο.

                  (93)

                  Συνήθως, όπως επίσης παρατηρείται και στη διάρκεια της αρχικής έρευνας, το κόντρα πλακέ οκουμέ παράγεται κατά παραγγελία και, επομένως, τα επίπεδα των αποθεμάτων είναι κατά κανόνα χαμηλά. Ωστόσο, τα επίπεδα των αποθεμάτων αυξήθηκαν κατά την εξεταζόμενη περίοδο της προηγούμενης επανεξέτασης, φθάνοντας τα 6 589m3 κατά την ΠΕΕ της προηγούμενης επανεξέτασης ως αποτέλεσμα της μείωσης του όγκου των πωλήσεων. Κατά την εξεταζόμενη περίοδο της τρέχουσας επανεξέτασης, τα επίπεδα αυτά εξακολουθούν να παραμένουν σε σχετικά υψηλό επίπεδο, και μειώθηκαν μόνον κατά την τρέχουσα ΠΕΕ. Σε κάθε περίπτωση, παρέμειναν πάνω από το επίπεδο που θα μπορούσε εύλογα να θεωρηθεί ότι αντικατοπτρίζει τις ποσότητες εμπορευμάτων που έχουν πωληθεί αλλά δεν έχουν ακόμα παραδοθεί.

                  (94)

                  Συνολικά, τα τελικά αποθέματα αυξήθηκαν κατά 25 % κατά την εξεταζόμενη περίοδο. Τα τελικά αποθέματα ως ποσοστό της παραγωγής μειώθηκαν από 9 % το 2012 σε 7 % κατά την ΠΕΕ, δηλαδή κατά 2 %.

            4.3.4.   Κερδοφορία, ταμειακές ροές, επενδύσεις, απόδοση επενδύσεων και ικανότητα άντλησης κεφαλαίων

         Πίνακας 11

         Κερδοφορία, ταμειακές ροές, επενδύσεις και απόδοση επενδύσεων, ικανότητα άντλησης κεφαλαίων

                  2012

                  2013

                  2014

                  ΠΕΕ

                  Κερδοφορία των πωλήσεων στην Ένωση σε μη συνδεδεμένους πελάτες (ποσοστό % του κύκλου εργασιών πωλήσεων)

                  – 3,5

                  – 0,2

                  1,6

                  0,3

                     Δείκτης (2012 = 100)

                     100

                     195

                     247

                     208

                  Ταμειακές ροές (EUR)

                  2 212 306

                  3 019 172

                  3 020 670

                  1 614 559

                     Δείκτης (2012 = 100)

                     100

                     136

                     137

                     73

                  Επενδύσεις (EUR)

                  665 967

                  3 052 041

                  9 226 166

                  1 991 786

                     Δείκτης (2012 = 100)

                     100

                     458

                     1 385

                     299

                  Απόδοση επενδύσεων (%)

                  – 8,2

                  – 0,4

                  3,9

                  0,7

                     Δείκτης (2012 = 100)

                     100

                     195

                     247

                     208

                     Πηγή: Επαληθευμένες απαντήσεις στο ερωτηματολόγιο.

                  (95)

                  Η Επιτροπή υπολόγισε την κερδοφορία για τους ενωσιακούς παραγωγούς του δείγματος εκφράζοντας το προ φόρων καθαρό κέρδος των πωλήσεων του ομοειδούς προϊόντος σε μη συνδεδεμένους πελάτες εντός της Ένωσης ως ποσοστό του κύκλου εργασιών των εν λόγω πωλήσεων. Στο σύνολο της εξεταζόμενης περιόδου, η κερδοφορία του ενωσιακού κλάδου παραγωγής ήταν πολύ χαμηλή. Ήταν αρνητική στις αρχές της εξεταζόμενης περιόδου και μετατράπηκε σε ελαφρά θετική το 2014 και κατά την ΠΕΕ. Συνολικά βελτιώθηκε από –3,5 % το 2012 σε 0,3 % κατά την ΠΕΕ. Αυτό το επίπεδο είναι αισθητά χαμηλότερο από εκείνο που παρατηρήθηκε στην προηγούμενη επανεξέταση, όπου κυμαινόταν μεταξύ 4,3 % και 9,8 %. Όπως αναφέρθηκε στις αιτιολογικές σκέψεις (86) έως (89) ανωτέρω, η βελτίωση της κερδοφορίας οφειλόταν στην ελαφρά αύξηση των τιμών πώλησης και του όγκου των πωλήσεων καθώς και στην ελαφρά μείωση του κόστους παραγωγής, η οποία οφειλόταν εν μέρει στη βελτίωση της παραγωγικότητας.

                  (96)

                  Η καθαρή ταμειακή ροή είναι η ικανότητα του ενωσιακού κλάδου παραγωγής για αυτοχρηματοδότηση των δραστηριοτήτων του. Η ταμειακή ροή αυξήθηκε από το 2012 έως το 2014 και μειώθηκε κατά την ΠΕΕ, φθάνοντας επίπεδα χαμηλότερα από εκείνα του 2012. Συνολικά και σε απόλυτους όρους, η ταμειακή ροή βρισκόταν σε χαμηλό επίπεδο σε όλη τη διάρκεια της εξεταζόμενης περιόδου και ήταν αισθητά χαμηλότερη σε σχέση με την εξεταζόμενη περίοδο της προηγούμενης επανεξέτασης, όπου κυμαινόταν μεταξύ 10,5 εκατ. EUR και 15,9 εκατ. EUR. Το χαμηλό επίπεδο ταμειακής ροής συνάδει με τη χαμηλή κερδοφορία που παρατηρήθηκε σε όλη τη διάρκεια της εξεταζόμενης περιόδου της τρέχουσας επανεξέτασης.

                  (97)

                  Σε συνάρτηση με τη συρρίκνωση του ενωσιακού κλάδου παραγωγής, οι επενδύσεις στις αρχές της εξεταζόμενης περιόδου (2012) βρίσκονταν σε πολύ χαμηλό επίπεδο και, από υλικής άποψης, κάτω από τα επίπεδα που παρατηρήθηκαν κατά την προηγούμενη επανεξέταση καθώς και κάτω από το επίπεδο που απαιτείται για να αντισταθμιστεί η απόσβεση των πάγιων στοιχείων του ενεργητικού. Έφθασαν σε επίπεδα συγκρίσιμα με εκείνα της προηγούμενης επανεξέτασης (μεταξύ 3,6 εκατ. EUR και 8,1 εκατ. EUR) κατά τα έτη 2013 και 2014 αλλά μειώθηκαν ξανά κατά την ΠΕΕ της τρέχουσας έρευνας.

                  (98)

                  Η απόδοση των επενδύσεων είναι το κέρδος ως ποσοστό της καθαρής λογιστικής αξίας των πάγιων στοιχείων ενεργητικού. Όπως και οι άλλοι οικονομικοί δείκτες, η απόδοση επενδύσεων από την παραγωγή και την πώληση του ομοειδούς προϊόντος ήταν αρνητική το 2012 και το 2013 και ελαφρά θετική το 2014 και κατά την ΠΕΕ, ακολουθώντας την τάση της κερδοφορίας. Συνολικά, η απόδοση των επενδύσεων αυξήθηκε από –8,2 % σε 0,7 % στη διάρκεια της εξεταζόμενης περιόδου.

                  (99)

                  Όσον αφορά την ικανότητα άντλησης κεφαλαίων, το χαμηλό κέρδος του ενωσιακού κλάδου παραγωγής και η ισχνή ικανότητά του να παράγει ταμειακά διαθέσιμα είχαν ως αποτέλεσμα την πολύ χαμηλή αύξηση των εσωτερικά παραγόμενων πόρων. Κατά συνέπεια, η ικανότητα άντλησης κεφαλαίων υποβαθμίστηκε σε σχέση με την προηγούμενη επανεξέταση. Σε ορισμένες περιπτώσεις, αυτό είχε αντίκτυπο στην επενδυτική ικανότητα των επιχειρήσεων.

            5.   Συμπέρασμα σχετικά με τη ζημία

                  (100)

                  Η ανάλυση έδειξε ότι ο ενωσιακός κλάδος παραγωγής βρισκόταν σε εύθραυστη κατάσταση. Ύστερα από τη μείωση της κατανάλωσης στην αγορά της Ένωσης μετά την προηγούμενη επανεξέταση, όπως περιγράφηκε στην αιτιολογική σκέψη (62), ο ενωσιακός κλάδος παραγωγής αναγκάστηκε να προσαρμοστεί στις υποβαθμισμένες συνθήκες της αγοράς, οι οποίες βελτιώθηκαν μόνον κατά την ΠΕΕ. Η Ένωση αντέδρασε με αναδιάρθρωση και σημαντική συρρίκνωση, που είχε ως αποτέλεσμα το κλείσιμο ορισμένων ενωσιακών παραγωγών, σημαντική απώλεια θέσεων εργασίας καθώς και σημαντική μείωση της παραγωγικής ικανότητας και του όγκου παραγωγής σε σύγκριση με την κατάσταση κατά την προηγούμενη επανεξέταση. Οι προσπάθειες αυτές άρχισαν να αποφέρουν καρπούς προς το τέλος της εξεταζόμενης περιόδου της τρέχουσας επανεξέτασης, όπου η παραγωγικότητα, οι πωλήσεις, το μερίδιο της αγοράς και η κερδοφορία του ενωσιακού κλάδου παραγωγής αυξήθηκαν εκ νέου. Ωστόσο, η διαδικασία ανάκαμψης του ενωσιακού κλάδου παραγωγής είναι αργή και βρίσκεται ακόμα σε πολύ πρώιμο στάδιο, καθώς τα κέρδη που αποκομίστηκαν κατά την ΠΕΕ ήταν πολύ χαμηλά σε σύγκριση με εκείνα που είχαν αποκομιστεί κατά την εξεταζόμενη περίοδο της προηγούμενης επανεξέτασης.

            ΣΤ.   ΠΙΘΑΝΟΤΗΤΑ ΕΠΑΝΑΛΗΨΗΣ Ή ΣΥΝΕΧΙΣΗΣ ΤΗΣ ΖΗΜΙΑΣ

                  (101)

                  Η προηγούμενη επανεξέταση κατέληξε στο συμπέρασμα ότι η λήξη ισχύος των μέτρων ενδέχεται να οδηγήσει στην επανάληψη της ζημίας στον ενωσιακό κλάδο παραγωγής, λόγω των εισαγωγών ντάμπινγκ του εξεταζόμενου προϊόντος από την Κίνα (13).

                  (102)

                  Ύστερα από την προηγούμενη επανεξέταση, η κατάσταση στην αγορά κόντρα πλακέ οκουμέ της Ένωσης επιδεινώθηκε λόγω μειωμένης κατανάλωσης όπως περιγράφηκε στις αιτιολογικές σκέψεις (63) ανωτέρω. Στη συνέχεια, η ανάκαμψη που σημειώθηκε στην προηγούμενη επανεξέταση αντιστράφηκε και πολλές εταιρείες του ενωσιακού κλάδου παραγωγής έκλεισαν. Μόνον στη διάρκεια των δύο τελευταίων ετών της εξεταζόμενης περιόδου της τρέχουσας επανεξέτασης, ο ενωσιακός κλάδος παραγωγής εμφάνισε κέρδη, τα οποία ήταν ακόμα πολύ χαμηλά και υπερέβαιναν ελάχιστα το νεκρό σημείο κατά την ΠΕΕ.

                  (103)

                  Η τρέχουσα επανεξέταση έδειξε ότι ο ενωσιακός κλάδος παραγωγής βρίσκεται σε εύθραυστη κατάσταση. Συνεπώς, ο ενωσιακός κλάδος παραγωγής θα ήταν ιδιαίτερα ευάλωτος εάν υφίστατο πρακτικές ντάμπινγκ με την επανεισδοχή στην αγορά της Ένωσης εισαγωγών σε χαμηλές τιμές από την Κίνα. Άρα είναι πολύ πιθανό να επαναληφθεί η υλική ζημία εάν επιτραπεί η λήξη ισχύος των μέτρων. Η αξιολόγηση αυτή στηρίζεται σε μια σειρά στοιχείων.

                  (104)

                  Πρώτον, όπως περιγράφηκε στις αιτιολογικές σκέψεις 52 και 53 ανωτέρω, δεδομένων των σημαντικών ικανοτήτων παραγωγής των Κινέζων παραγωγών-εξαγωγών, της συνολικής εκτιμώμενης πλεονάζουσας παραγωγικής ικανότητας στην Κίνα και της ελκυστικότητας της αγοράς της Ένωσης, ενδέχεται, απουσία μέτρων, να ξαναρχίσουν οι εισαγωγές από την Κίνα σε σημαντικές ποσότητες. Ως ένδειξη των δυνατοτήτων των Κινέζων παραγωγών-εξαγωγέων να αυξήσουν γρήγορα την παραγωγή και τις εξαγωγές κόντρα πλακέ οκουμέ, υπενθυμίζεται ότι, κατά την αρχική έρευνα, οι Κινέζοι παραγωγοί-εξαγωγείς μπόρεσαν να αυξήσουν τις εξαγωγές τους στην αγορά της Ένωσης από περίπου 9 500 m3 σε περισσότερα από 83 500 m3 σε λιγότερο από τρία έτη (από το 2001 έως τα μέσα του 2003).

                  (105)

                  Δεν βρέθηκαν στοιχεία που να δείχνουν ότι η χρήση του ξύλου οκουμέ στην παραγωγή κόντρα πλακέ έχει αντικατασταθεί σε μόνιμη βάση από άλλα είδη ξυλείας. Από την έρευνα διαπιστώθηκε ότι οι Κινέζοι παραγωγοί εξακολουθούν να χρησιμοποιούν οκουμέ για την παραγωγή κόντρα πλακέ, όπως καταδεικνύεται από τον σημαντικό όγκο παραγωγής κόντρα πλακέ οκουμέ που είναι διαθέσιμος στην Κίνα, βλέπε αιτιολογική σκέψη (51) ανωτέρω. Λόγω των δασμών αντιντάμπινγκ που εφαρμόστηκαν, οι εισαγωγές από την Κίνα σχεδόν έπαυσαν κατά την εξεταζόμενη περίοδο· ωστόσο, όπως επιβεβαίωσε και η έρευνα, κατά την εν λόγω περίοδο υπήρχε ζήτηση για κόντρα πλακέ οκουμέ στην αγορά της Ένωσης.

                  (106)

                  Κατά δεύτερο λόγο, όσον αφορά το πιθανό επίπεδο τιμών για τις εξαγωγές των Κινέζων παραγωγών-εξαγωγέων στην αγορά της Ένωσης, εφόσον δεν υπήρχαν εισαγωγές από την Κίνα κατά την ΠΕΕ, ο υπολογισμός τους βασίστηκε στις εμπορικές προσφορές στην αγορά της Ένωσης και σε άλλες τρίτες χώρες, οι οποίες περιλαμβάνονταν στην αίτηση επανεξέτασης, όπως περιγράφεται στην αιτιολογική σκέψη (45). Σε αυτή τη βάση, οι τιμές θα κυμαίνονταν από 313 ευρώ/m3 έως 540 ευρώ/m3. Η αντιπροσωπευτικότητα αυτών των ενδείξεων για τις τιμές επιβεβαιώθηκε από τα επίπεδα τιμών που καταγράφονται στη βάση δεδομένων του άρθρου 14 παράγραφος 6 για την περίοδο μετά την ΠΕΕ της τρέχουσας επανεξέτασης, όπως αναφέρεται στην αιτιολογική σκέψη (45).

                  (107)

                  Σε αυτή τη βάση, οι τιμές εισαγωγής από την Κίνα θα ήταν χαμηλότερες από εκείνες του ενωσιακού κλάδου παραγωγής σε ποσοστό ανώτερο του 100 % κατά μέσο όρο.

                  (108)

                  Εάν, σύμφωνα με το πιθανό σενάριο, οι εισαγωγές του εξεταζόμενου προϊόντος από την Κίνα εισδύσουν και πάλι στην αγορά της Ένωσης σε τιμές ντάμπινγκ σημαντικά χαμηλότερες από εκείνες του ενωσιακού κλάδου παραγωγής και σε σημαντικές ποσότητες, ο ενωσιακός κλάδος παραγωγής δεν θα είναι σε θέση να διατηρήσει τα υφιστάμενα επίπεδα τιμών του. Αυτή η πιθανή πτώση των τιμών θα έθετε πραγματικά σε κίνδυνο την παρούσα, ακόμα ισχνή, ανάκαμψη του ενωσιακού κλάδου παραγωγής, ο οποίος θα υφίστατο απώλειες σε ταχύτατους ρυθμούς.

                  (109)

                  Επιπλέον, ο ενωσιακός κλάδος παραγωγής θα έχανε γρήγορα τις πωλήσεις και το μερίδιό του στην αγορά της Ένωσης και, ακολούθως, η παραγωγή θα μειωνόταν. Ως επακόλουθο, το ποσοστό χρησιμοποίησης της παραγωγικής ικανότητας, το οποίο είχε επανέλθει σε αποδεκτά επίπεδα μόνον κατόπιν σημαντικής διαδικασίας αναδιάρθρωσης, θα μειωνόταν εκ νέου. Αυτή η εξέλιξη πιθανότατα θα οδηγούσε στο κλείσιμο και άλλων παραγωγών εταιρειών της Ένωσης. Πράγματι, δεδομένης της ακόμα εύθραυστης κατάστασης του ενωσιακού κλάδου παραγωγής, δεν αποκλείεται να τεθεί σε κίνδυνο η ίδια η ύπαρξη αυτού του παραγωγικού κλάδου στην Ένωση.

                  (110)

                  Βάσει των ανωτέρω, συνάγεται το συμπέρασμα ότι σε περίπτωση που επιτραπεί η λήξη των μέτρων, υπάρχει πιθανότητα ταχείας επανάληψης της υλικής ζημίας από τις νέες εισαγωγές ντάμπινγκ του εξεταζόμενου προϊόντος από την Κίνα.

            Ζ.   ΣΥΜΦΕΡΟΝ ΤΗΣ ΕΝΩΣΗΣ

      1.   Προκαταρκτικές παρατηρήσεις

                  (111)

                  Σύμφωνα με το άρθρο 21 του βασικού κανονισμού, η Επιτροπή εξέτασε κατά πόσον η διατήρηση των υφιστάμενων μέτρων έναντι της Κίνας αντίκειται στο συμφέρον της Ένωσης στο σύνολό της. Ο προσδιορισμός του συμφέροντος της Ένωσης βασίστηκε στην εκτίμηση του συνόλου των διαφόρων εμπλεκόμενων συμφερόντων, συμπεριλαμβανομένων των συμφερόντων του ενωσιακού παραγωγικού κλάδου, των εισαγωγέων και των χρηστών.

            2.   Συμφέρον του ενωσιακού κλάδου παραγωγής

                  (112)

                  Η διατήρηση των μέτρων αντιντάμπινγκ στις εισαγωγές του εξεταζόμενου προϊόντος από την Κίνα θα ενίσχυε τις πιθανότητες ο ενωσιακός κλάδος παραγωγής να επιτύχει ένα εύλογο επίπεδο κερδοφορίας, καθώς θα τον βοηθούσε να διατηρήσει τις τιμές του σε λογικά επίπεδα, καλύπτοντας έτσι το κόστος παραγωγής του. Τα μέτρα θα εμπόδιζαν τους Κινέζους παραγωγούς-εξαγωγείς να αυξήσουν ουσιαστικά τον όγκο εξαγωγών τους σε χαμηλά επίπεδα τιμών ντάμπινγκ, εκτοπίζοντας με αυτόν τον τρόπο τον ενωσιακό κλάδο παραγωγής από την αγορά. Πράγματι, υπάρχει σαφής πιθανότητα επανάληψης επιβλαβούς ντάμπινγκ σε σημαντικές ποσότητες, το οποίο δεν θα άντεχε ο ενωσιακός κλάδος παραγωγής, ιδίως εάν ληφθεί υπόψη η ευάλωτη κατάστασή του μετά από την υποβάθμιση της αγοράς. Τα μέτρα θα επέτρεπαν στον ενωσιακό κλάδο παραγωγής να εδραιώσει την ανάκαμψή του και να βελτιώσει τους οικονομικούς και χρηματοοικονομικούς του δείκτες, τείνοντας προς μια σταθερή και υγιή κερδοφορία. Αντίθετα, εάν επιτρεπόταν η λήξη των μέτρων, θα κινδύνευε η ίδια η ύπαρξη του ενωσιακού κλάδου παραγωγής, με αποτέλεσμα το κλείσιμο επιχειρήσεων και την απώλεια θέσεων εργασίας στην αγορά της Ένωσης.

                  (113)

                  Ως εκ τούτου, συνάγεται το συμπέρασμα ότι η επιβολή μέτρων αντιντάμπινγκ κατά της Κίνας συμφέρει εμφανώς τον ενωσιακό κλάδο παραγωγής.

            3.   Συμφέρον των εισαγωγέων

                  (114)

                  Περίπου 36 γνωστοί πιθανοί εισαγωγείς/χρήστες ενημερώθηκαν κατά την έναρξη της διαδικασίας και κλήθηκαν να εξηγήσουν τις δραστηριότητές τους και να συμπληρώσουν το έντυπο δειγματοληψίας για μη συνδεδεμένους εισαγωγείς που επισυνάφθηκε στην ανακοίνωση για την έναρξη διαδικασίας, κατά περίπτωση.

                  (115)

                  Δεκατρείς εισαγωγείς υπέβαλαν το έντυπο δειγματοληψίας. Όλοι δήλωσαν ότι δεν εισάγουν κόντρα πλακέ οκουμέ από την Κίνα.

                  (116)

                  Επειδή δεν υπάρχουν αποδεικτικά στοιχεία ότι τα ισχύοντα μέτρα αντιντάμπινγκ επηρεάζουν σημαντικά τους εισαγωγείς, εξάγεται το συμπέρασμα ότι η συνέχιση των μέτρων δεν θα επηρεάσει τους εισαγωγείς της Ένωσης σε σημαντικό βαθμό.

                  (117)

                  Όσον αφορά τους χρήστες, οι κυριότεροι ανήκουν στον οικοδομικό κλάδο, στον τομέα βιομηχανικών εφαρμογών όπως οι μεταφορές και οι ναυτιλιακές τελικές χρήσεις, και σε άλλους κλάδους εμπορίας όπως η επίπλωση. Αυτές οι βιομηχανίες αντιπροσωπεύουν περίπου το 80 % της κατανάλωσης κόντρα πλακέ οκουμέ σύμφωνα με την αίτηση επανεξέτασης. Άλλοι κύριοι χρήστες είναι βιομηχανικοί παραγωγοί κινητών προϊόντων στους τομείς των οδικών, σιδηροδρομικών και ναυτιλιακών μεταφορών καθώς και των κάθετων μεταφορών (ανελκυστήρες).

                  (118)

                  Κανένας από τους χρήστες με τους οποίους επικοινώνησε η Επιτροπή κατά την έναρξη της διαδικασίας δεν υπέβαλε παρατηρήσεις. Επιπλέον, καμία επιχείρηση δεν διατύπωσε παρατηρήσεις μετά τη δημοσίευση της ανακοίνωσης για την έναρξη της επανεξέτασης.

                  (119)

                  Καθώς δεν υπάρχουν αναγνωρισμένες ενώσεις χρηστών του κόντρα πλακέ οκουμέ, η Επιτροπή επικοινώνησε με το Ευρωπαϊκό Γραφείο Ενώσεων Καταναλωτών καλώντας το να διατυπώσει τις απόψεις του. Δεν ελήφθησαν παρατηρήσεις.

                  (120)

                  Επιπλέον, κανένας άλλος χρήστης ή ένωση δεν υπέβαλε παρατηρήσεις.

                  (121)

                  Βάσει αυτών, η Επιτροπή συμπέρανε ότι η διατήρηση των μέτρων δεν θα είχε σημαντικό αρνητικό αντίκτυπο στους χρήστες στην Ένωση.

            4.   Συμπέρασμα σχετικά με το συμφέρον της Ένωσης

                  (122)

                  Βάσει των ανωτέρω, η Επιτροπή κατέληξε στο συμπέρασμα ότι δεν υπήρχαν επιτακτικοί λόγοι που να δείχνουν ότι δεν θα ήταν προς το συμφέρον της Ένωσης να διατηρηθούν τα μέτρα στις εισαγωγές κόντρα πλακέ οκουμέ καταγωγής Κίνας.

            Η.   ΜΕΤΡΑ ΑΝΤΙΝΤΑΜΠΙΝΓΚ

                  (123)

                  Από τα ανωτέρω συνάγεται ότι, όπως προβλέπεται στο άρθρο 11 παράγραφος 2 του βασικού κανονισμού, τα μέτρα αντιντάμπινγκ που εφαρμόζονται στις εισαγωγές κόντρα πλακέ οκουμέ καταγωγής ΛΔΚ και έχουν επιβληθεί μέσω του εκτελεστικού κανονισμού (ΕΚ) αριθ. 82/2011 θα πρέπει να διατηρηθούν.

                  (124)

                  Οι ατομικοί συντελεστές δασμού αντιντάμπινγκ των εταιρειών, οι οποίοι καθορίζονται στον παρόντα κανονισμό, εφαρμόζονται αποκλειστικά και μόνο στις εισαγωγές του εξεταζόμενου προϊόντος που παράγεται από τις εν λόγω εταιρείες και, συνεπώς, από τα αναφερόμενα συγκεκριμένα νομικά πρόσωπα. Οι εισαγωγές του εξεταζόμενου προϊόντος που κατασκευάζεται από οποιαδήποτε άλλη εταιρεία, η οποία δεν κατονομάζεται ρητώς στο διατακτικό του παρόντος κανονισμού με την επωνυμία και τη διεύθυνσή της, συμπεριλαμβανομένων των νομικών προσώπων που συνδέονται με τις εταιρείες που κατονομάζονται ρητώς, δεν μπορούν να υπαχθούν σε αυτούς τους συντελεστές και υπόκεινται στον δασμολογικό συντελεστή που ισχύει για «όλες τις άλλες εταιρείες».

                  (125)

                  Κάθε αίτηση για εφαρμογή των εν λόγω ατομικών δασμών αντιντάμπινγκ (π.χ. μετά από αλλαγή της επωνυμίας της οντότητας ή μετά τη δημιουργία νέας οντότητας παραγωγής ή πωλήσεων) πρέπει να απευθύνεται πάραυτα στην Επιτροπή παρέχοντας όλες τις σχετικές πληροφορίες και ιδίως τυχόν τροποποίηση των δραστηριοτήτων της εταιρείας που αφορούν την παραγωγή και τις εγχώριες και εξαγωγικές πωλήσεις, η οποία συνδέεται π.χ. με αυτήν την αλλαγή επωνυμίας ή τη μεταβολή των οντοτήτων παραγωγής και πωλήσεων. Εάν κριθεί απαραίτητο, ο παρών κανονισμός θα τροποποιηθεί ανάλογα με την επικαιροποίηση του καταλόγου των εταιρειών που υπάγονται σε ατομικούς δασμολογικούς συντελεστές.

                  (126)

                  Για να ελαχιστοποιηθούν οι κίνδυνοι καταστρατήγησης λόγω της μεγάλης διαφοράς στους δασμολογικούς συντελεστές, κρίνεται ότι απαιτείται η λήψη ειδικών μέτρων στην προκειμένη περίπτωση, ώστε να διασφαλιστεί η σωστή εφαρμογή του δασμού αντιντάμπινγκ. Σε αυτά τα ειδικά μέτρα περιλαμβάνεται η υποβολή στις τελωνειακές αρχές των κρατών μελών ενός έγκυρου εμπορικού τιμολογίου, το οποίο πρέπει να ικανοποιεί τις απαιτήσεις που ορίζονται στο άρθρο 1 παράγραφος 3 του παρόντος κανονισμού. Οι εισαγωγές που δεν συνοδεύονται με παρόμοιο τιμολόγιο θα υποβάλλονται στον δασμό αντιντάμπινγκ που ισχύει για «όλες τις άλλες εταιρείες».

                  (127)

                  Σε περίπτωση σημαντικής αύξησης του όγκου των εξαγωγών μιας από τις εταιρείες που επωφελούνται από τους χαμηλότερους συντελεστές ατομικού δασμού μετά την επιβολή των εξεταζόμενων μέτρων, η εν λόγω αύξηση του όγκου των εξαγωγών θα μπορούσε να θεωρηθεί ότι συνιστά από μόνη της αλλαγή των ροών των συναλλαγών λόγω της επιβολής μέτρων κατά την έννοια του άρθρου 13 παράγραφος 1 του βασικού κανονισμού. Σε τέτοιες περιστάσεις, και με την επιφύλαξη της τήρησης των σχετικών όρων, είναι δυνατό να ξεκινήσει έρευνα κατά της καταστρατήγησης. Η έρευνα αυτή μπορεί, μεταξύ άλλων, να εξετάσει την ανάγκη κατάργησης των ατομικών δασμολογικών συντελεστών και τη συνακόλουθη επιβολή δασμού σε εθνικό επίπεδο.

                  (128)

                  Η επιτροπή που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1306 δεν διατύπωσε γνώμη,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      1.   Επιβάλλεται οριστικός δασμός αντιντάμπινγκ στις εισαγωγές κόντρα πλακέ οκουμέ, που ορίζεται ως κόντρα πλακέ αποτελούμενο αποκλειστικά από φύλλα ξύλου, έκαστο εκ των οποίων δεν υπερβαίνει σε πάχος τα 6 mm, με τουλάχιστον μία εξωτερική όψη από οκουμέ που δεν φέρει μόνιμη λεπτή επικάλυψη από άλλα υλικά, και το οποίο υπάγεται επί του παρόντος στον κωδικό ΣΟ ex 4412 31 10 (κωδικός TARIC 4412311010) καταγωγής Λαϊκής Δημοκρατίας της Κίνας.
      2.   Ο συντελεστής του δασμού αντιντάμπινγκ που εφαρμόζεται στην καθαρή, ελεύθερη στα σύνορα της Ένωσης τιμή πριν από τον δασμό, για τα προϊόντα που περιγράφονται στην παράγραφο 1 και κατασκευάζονται από τις εταιρείες που απαριθμούνται κατωτέρω, είναι ο ακόλουθος:

                  Εταιρεία

                  Δασμολογικός συντελεστής

                  Συμπληρωματικός κωδικός TARIC

                  Nantong Zongyi Plywood Co., Ltd. Xingdong Town, Tongzhou City, Jiangsu Province, Λαϊκή Δημοκρατία της Κίνας

                  9,6 %

                  A526

                  Zhejiang Deren Bamboo-Wood Technologies Co., Ltd. Linhai Economic Development Zone, Zhejiang, Λαϊκή Δημοκρατία της Κίνας

                  23,5 %

                  A527

                  Zhonglin Enterprise (Dangshan) Co., Ltd. Xue Lou Miao Pu, Dangshan County, Anhui Province 235323, Λαϊκή Δημοκρατία της Κίνας

                  6,5 %

                  A528

                  Jiaxing Jinlin Lumber Co., Ltd. North of Ganyao Town, Jiashan, Zhejiang Province, Λαϊκή Δημοκρατία της Κίνας

                  17 %

                  A529

                  Όλες οι άλλες εταιρείες

                  66,7 %

                  A999

            3.   Η εφαρμογή των ατομικών δασμολογικών συντελεστών που καθορίζονται για τις εταιρείες που αναφέρονται στην παράγραφο 2 εξαρτάται από την προσκόμιση στις τελωνειακές αρχές των κρατών μελών έγκυρου εμπορικού τιμολογίου, στο οποίο αναγράφεται δήλωση που φέρει ημερομηνία και υπογραφή υπαλλήλου της οντότητας που εκδίδει το τιμολόγιο, με αναφορά του ονόματος και της θέσης του/της, με την ακόλουθη διατύπωση: «Ο κάτωθι υπογράφων πιστοποιώ ότι η (ποσότητα) του κόντρα πλακέ οκουμέ που πωλήθηκε για εξαγωγή προς την Ευρωπαϊκή Ένωση και καλύπτεται από το παρόν τιμολόγιο κατασκευάστηκε από (επωνυμία και διεύθυνση της εταιρείας) (συμπληρωματικός κωδικός TARIC) στην (εξεταζόμενη χώρα). Δηλώνω ότι τα στοιχεία που περιέχονται στο παρόν τιμολόγιο είναι πλήρη και ακριβή.» Εάν δεν προσκομιστεί παρόμοιο τιμολόγιο, εφαρμόζεται ο δασμός που ισχύει για «όλες τις άλλες εταιρείες».
      4.   Αν δεν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
      Άρθρο 2
      Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.
         Βρυξέλλες, 5 Απριλίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 176 της 30.6.2016, σ. 21.

         (2)  Κανονισμός (ΕΚ) αριθ. 1942/2004 του Συμβουλίου, της 2ας Νοεμβρίου 2004, για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές κόντρα πλακέ οκουμέ, καταγωγής Λαϊκής Δημοκρατίας της Κίνας (ΕΕ L 336 της 12.11.2004, σ. 4).

         (3)  Εκτελεστικός κανονισμός (ΕΕ) αριθ. 82/2011 του Συμβουλίου, της 31ης Ιανουαρίου 2011, για την επιβολή οριστικού δασμού αντιντάμπινγκ στις εισαγωγές κόντρα πλακέ οκουμέ καταγωγής Λαϊκής Δημοκρατίας της Κίνας, μετά από επανεξέταση, ενόψει της λήξης της ισχύος των μέτρων, σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009, και για τον τερματισμό μερικής ενδιάμεσης επανεξέτασης, σύμφωνα με το άρθρο 11 παράγραφος 3 του κανονισμού (ΕΚ) αριθ. 1225/2009 (ΕΕ L 28 της 2.2.2011, σ. 1).

         (4)  Ανακοίνωση για την επικείμενη λήξη της ισχύος ορισμένων μέτρων αντιντάμπινγκ (ΕΕ C 161 της 14.5.2015, σ. 8).

         (5)  Κανονισμός (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 343 της 22.12.2009, σ. 51). Αυτός ο κανονισμός καταργήθηκε από τον κανονισμό (ΕΕ) 2016/1036.

         (6)  Ανακοίνωση για την έναρξη διαδικασίας επανεξέτασης ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές κόντρα πλακέ οκουμέ, καταγωγής Λαϊκής Δημοκρατίας της Κίνας (ΕΕ C 34 της 29.1.2016, σ. 5.)

         (7)  Το οκουμέ είναι τροπικό δέντρο που φύεται κατά κύριο λόγο στην Γκαμπόν και σε μικρότερο βαθμό στην Ισημερινή Γουινέα και το Καμερούν.

         (8)  Κωδικός ΕΣ 4412 31.

         (9)  Βλέπε την αιτιολογική σκέψη 77 του κανονισμού (ΕΚ) αριθ. 988/2004 της Επιτροπής, της 17ης Μαΐου 2004, για την επιβολή προσωρινών δασμών αντιντάμπινγκ στις εισαγωγές κόντρα πλακέ οκουμέ καταγωγής Λαϊκής Δημοκρατίας της Κίνας (ΕΕ L 181 της 18.5.2004, σ. 5).

         (10)  Βλέπε τις αιτιολογικές σκέψεις 42 και 43 του εκτελεστικού κανονισμού (ΕΕ) αριθ. 82/2011.

         (*1)  Εκτός από τη Γκαμπόν και το Μαρόκο.

         Πηγή: Eurostat.

         (11)  Βλέπε αιτιολογική σκέψη 50 του εκτελεστικού κανονισμού (ΕΕ) αριθ. 82/2011.

         (12)  Βλέπε αιτιολογική σκέψη 53 του εκτελεστικού κανονισμού (ΕΕ) αριθ. 82/2011.

         (13)  Βλέπε τις αιτιολογικές σκέψεις 64-72 του εκτελεστικού κανονισμού (ΕΕ) αριθ. 82/2011.


title: Εκτελεστικός κανονισμός (ΕΕ) αριθ. 741/2014 της Επιτροπής, της 8ης Ιουλίου 2014 , για την τροποποίηση του κανονισμού (ΕΚ) αριθ. 26/2004 σχετικά με το μητρώο του κοινοτικού αλιευτικού στόλου

text:
               9.7.2014

               EL

               Επίσημη Εφημερίδα της Ευρωπαϊκής Ένωσης

               L 200/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 741/2014 ΤΗΣ ΕΠΙΤΡΟΠΉΣ
   της 8ης Ιουλίου 2014
   για την τροποποίηση του κανονισμού (ΕΚ) αριθ. 26/2004 σχετικά με το μητρώο του κοινοτικού αλιευτικού στόλου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1380/2013 του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (1), και ιδίως το άρθρο 24 παράγραφος 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 26/2004 της Επιτροπής (2) προβλέπει μεταξύ άλλων τις υποχρεώσεις των κρατών μελών όσον αφορά τη διαβίβαση των δεδομένων σχετικά με τα χαρακτηριστικά και τη δραστηριότητα των σκαφών από τα εθνικά μητρώα στην Επιτροπή.

               (2)

               Για να διασφαλισθεί η ακριβής και αποτελεσματική διαβίβαση αυτών των δεδομένων σχετικά με τους στόλους, κρίνεται σκόπιμο να επικαιροποιηθεί το παράρτημα I του κανονισμού (ΕΚ) αριθ. 26/2004 όσον αφορά τους κωδικούς χώρας, τους κωδικούς για τα αλιευτικά εργαλεία και τους κωδικούς σχετικά με τα τμήματα του στόλου που χρησιμοποιούνται για τη διαβίβαση των εν λόγω στοιχείων.

               (3)

               Χρειάζεται ένας πίνακας κωδικών χώρας για τη διευκόλυνση της διαβίβασης των δεδομένων σύμφωνα με τα άρθρα 6 και 8 του κανονισμού (ΕΚ) αριθ. 26/2004.

               (4)

               Μετά την προσχώρηση της Κροατίας είναι αναγκαίο να επικαιροποιηθεί ο πίνακας 3 του παραρτήματος I του κανονισμού (ΕΚ) αριθ. 26/2004 σχετικά με τους κωδικούς για τα αλιευτικά εργαλεία με την προσθήκη ενός κωδικού για το «ψαροντούφεκο», το οποίο χρησιμοποιείται από τον κροατικό στόλο ως πρώτο ή δεύτερο εργαλείο.

               (5)

               Ο πίνακας 5 του παραρτήματος I του κανονισμού (ΕΚ) αριθ. 26/2004 πρέπει να επικαιροποιηθεί με την προσθήκη συγκεκριμένων κωδικών για τα τμήματα του στόλου, επειδή ο κανονισμός (ΕΚ) αριθ. 2104/2004 της Επιτροπής (3), ο οποίος προέβλεπε αυτούς τους κωδικούς, έχει καταστεί άνευ αντικειμένου μετά την κατάργηση του κανονισμού (ΕΚ) αριθ. 639/2004 του Συμβουλίου (4). Για λόγους σαφήνειας, κρίνεται σκόπιμο να προστεθούν νέοι κωδικοί για τα τμήματα του στόλου του Μαγιότ.

               (6)

               Κατά συνέπεια, πρέπει να τροποποιηθεί αναλόγως ο κανονισμός (ΕΚ) αριθ. 26/2004.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 26/2004 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει τη δέκατη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουλίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 354 της 28.12.2013, σ. 22.

      (2)  Κανονισμός (ΕΚ) αριθ. 26/2004 της Επιτροπής, της 30ής Δεκεμβρίου 2003, σχετικά με το μητρώο του κοινοτικού αλιευτικού στόλου (ΕΕ L 5 της 9.1.2004, σ. 5).

      (3)  Κανονισμός (ΕΚ) αριθ. 2104/2004 της Επιτροπής, της 9ης Δεκεμβρίου 2004, περί λεπτομερειών εφαρμογής του κανονισμού (ΕΚ) αριθ. 639/2004 του Συμβουλίου για τη διαχείριση αλιευτικών στόλων που είναι νηολογημένοι σε εξόχως απόκεντρες περιοχές της Κοινότητας (ΕΕ L 365 της 10.12.2004, σ. 19).

      (4)  Κανονισμός (ΕΚ) αριθ. 639/2004 του Συμβουλίου, της 30ής Μαρτίου 2004, για τη διαχείριση αλιευτικών στόλων που είναι νηολογημένοι σε εξόχως απόκεντρες περιοχές της Κοινότητας (ΕΕ L 102 της 7.4.2004, σ. 9).

      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 26/2004 τροποποιείται ως εξής:

                  1.

                  Ο ακόλουθος πίνακας 1α προστίθεται μετά τον πίνακα 1:

                     «Πίνακας 1α

                     Κωδικοποίηση των χωρών για τα κράτη μέλη

                              Κράτη μέλη

                              Κωδικός χώρας

                              Belgique/België

                              BEL

                              България

                              BGR

                              Danmark

                              DNK

                              Deutschland

                              DEU

                              Eesti

                              EST

                              Éire/Ireland

                              IRL

                              Ελλάδα

                              GRC

                              España

                              ESP

                              France

                              FRA

                              Hrvatska

                              HRV

                              Italia

                              ITA

                              Κύπρος

                              CYP

                              Latvija

                              LVA

                              Lietuva

                              LTU

                              Malta

                              MLT

                              Nederland

                              NLD

                              Polska

                              POL

                              Portugal

                              PRT

                              România

                              ROM

                              Slovenija

                              SVN

                              Suomi/Finland

                              FIN

                              Sverige

                              SWE

                              United Kingdom

                              GBR»

                  2.

                  Ο πίνακας 3 αντικαθίσταται ως εξής:

                     «Πίνακας 3

                     Κωδικοποίηση αλιευτικών εργαλείων

                              Κατηγορία αλιευτικού εργαλείου

                              Αλιευτικό εργαλείο

                              Κωδικός

                              Στάσιμο εργαλείο (S) ή συρόμενο εργαλείο (T) ή κινητό εργαλείο (M)

                              Πελαγικό εργαλείο (P) ή βενθοπελαγικό εργαλείο (D)

                              Κυκλωτικά δίχτυα

                              Γρι γρι

                              PS

                              M

                              P

                              Χωρίς συστολέα (lamparo)

                              LA

                              M

                              P

                              Γρίποι

                              Πεζότρατες

                              SB

                              T

                              D/P

                              Δανέζικοι γρίποι

                              SDN

                              T

                              D/P

                              Σκοτσέζικοι γρίποι

                              SSC

                              T

                              D/P

                              Ζευγαρωτοί γρίποι

                              SPR

                              T

                              D/P

                              Τράτες

                              Δοκότρατες

                              TBB

                              T

                              D

                              Τράτα βυθού με πόρτες

                              OTB

                              T

                              D

                              Τράτες βυθού με ζευγαρωτά σκάφη

                              PTB

                              T

                              D

                              Μεσοπελαγικές τράτες με πόρτες

                              OTM

                              T

                              D/P

                              Πελαγικές τράτες με ζευγαρωτά σκάφη

                              PTM

                              T

                              D/P

                              Δίδυμες τράτες με πόρτες

                              OTT

                              T

                              D/P

                              Δράγες

                              Δράγες που σύρονται από σκάφος

                              DRB

                              T

                              D

                              Δράγες χειρός των οποίων ο χειρισμός γίνεται από σκάφος

                              DRH

                              T

                              D

                              Μηχανικές δράγες συμπεριλαμβανομένων των απορροφητικών δραγών

                              HMD

                              T

                              D

                              Δίχτυα τύπου αθερινολόγου

                              Δίχτυα τύπου αθερινολόγου των οποίων ο χειρισμός γίνεται από σκάφος

                              LNB

                              M

                              P

                              Δίχτυα τύπου αθερινολόγου στάσιμα των οποίων ο χειρισμός γίνεται από την ακτή

                              LNS

                              M

                              P

                              Απλάδια δίχτυα και δίχτυα εμπλοκής

                              Στάσιμα απλάδια δίχτυα (αγκυροβολημένα)

                              GNS

                              S

                              D

                              Παρασυρόμενα δίχτυα

                              GND

                              S

                              D/P

                              Κυκλωτικά απλάδια δίχτυα

                              GNC

                              S

                              D/P

                              Μανωμένα δίχτυα

                              GTR

                              S

                              D/P

                              Συνδυασμός μανωμένων και απλαδιών διχτυών

                              GTN

                              S

                              D/P

                              Παγίδες

                              Κοφινέλα (κιούρτοι)

                              FPO

                              S

                              D

                              Αγκίστρια και πετονιές

                              Πετονιές χειρός και πετονιές με καλάμι (των οποίων ο χειρισμός γίνεται με το χέρι)

                              LHP

                              S

                              D/P

                              Πετονιές χειρός και πετονιές με καλάμι (των οποίων ο χειρισμός γίνεται με τη βοήθεια μηχανής)

                              LHM

                              S

                              D/P

                              Στάσιμα παραγάδια

                              LLS

                              S

                              D

                              Παρασυρόμενα παραγάδια

                              LLD

                              S

                              P

                              Συρτές

                              LTL

                              M

                              P

                              Εργαλεία αρπαγής και τραυματισμού

                              Ψαροντούφεκα

                              HAR

                              M

                              P

                              Άγνωστο αλιευτικό εργαλείο (1)

                              NK

                              Απουσία αλιευτικού εργαλείου (2)

                              NO

                  3.

                  Ο πίνακας 5 αντικαθίσταται ως εξής:

                     «Πίνακας 5

                     Κωδικοποίηση του τμήματος του στόλου

                              1.   Ημερομηνία του γεγονότος πριν τις 31.12.2002

                              Στόλος

                              Κωδικοί τμημάτων

                              Κράτη μέλη

                              Κωδικοί ΠΠΠ

                              2.   Ημερομηνία του γεγονότος από την 1.1.2003

                              Τμήματα στόλων

                              Κωδικοί τμημάτων

                                 Μητροπολιτικός στόλος

                              MFL

                                 Υδατοκαλλιέργεια

                              AQU

                                 Ισπανία — άκρως απόκεντρες περιφέρειες:

                              Κανάριοι Νήσοι. Μήκος < 12 m. Ύδατα ΕΕ

                              CA1

                              Κανάριοι Νήσοι. Μήκος > 12 m. Ύδατα ΕΕ

                              CA2

                              Κανάριοι Νήσοι. Μήκος > 12 m. Διεθνή ύδατα και ύδατα τρίτων χωρών

                              CA3

                                 Γαλλία — άκρως απόκεντρες περιφέρειες:

                              Ρεϊνιόν. Βενθοπελαγικά και πελαγικά είδη. Μήκος < 12 m

                              4FC

                              Ρεϊνιόν. Πελαγικά είδη. Μήκος > 12 m

                              4FD

                              Γαλλική Γουιάνα. Βενθοπελαγικά και πελαγικά είδη. Μήκος < 12 m

                              4FF

                              Γαλλική Γουιάνα. Σκάφη γαρίδας.

                              4FG

                              Γαλλική Γουιάνα. Πελαγικά είδη. Σκάφη ανοικτής θάλασσας.

                              4FH

                              Μαρτινίκα. Βενθοπελαγικά και πελαγικά είδη. Μήκος < 12 m

                              4FJ

                              Μαρτινίκα. Πελαγικά είδη. Μήκος > 12 m

                              4FK

                              Γουαδελούπη. Βενθοπελαγικά και πελαγικά είδη. Μήκος < 12 m

                              4FL

                              Γουαδελούπη. Πελαγικά είδη. Μήκος > 12 m

                              4FM

                              Μαγιότ. Σκάφη αλιείας με γρίπο

                              4FN

                              Μαγιότ. Μηχανικά παραγαδιάρικα < 23 m

                              4FO

                              Μαγιότ. Βενθοπελαγικά και πελαγικά είδη. Σκάφη < 10 m

                              4FP

                                 Πορτογαλία — άκρως απόκεντρες περιφέρειες:

                              Μαδέρα. Βενθοπελαγικά είδη. Μήκος < 12 m

                              4K6

                              Μαδέρα. Βενθοπελαγικά και πελαγικά είδη. Μήκος > 12 m

                              4K7

                              Μαδέρα. Πελαγικά είδη. Μήκος > 12 m

                              4K8

                              Αζόρες. Βενθοπελαγικά είδη. Μήκος < 12 m

                              4K9

                              Αζόρες. Βενθοπελαγικά και πελαγικά είδη. Μήκος > 12 m

                              4KA»

         (1)  Δεν ισχύει για όλα τα σκάφη του στόλου ή εκείνα που δηλώθηκαν από την 1η Ιανουαρίου 2003.

         (2)  Ισχύει μόνο για βοηθητικά αλιευτικά εργαλεία.».